open-index/open-wikipedia-markdown huggingface dataset:
တားကူးမြို့

**တားကူးမြို့ ** (Turku) သည် ဖင်လန်နိုင်ငံ၏ အနောက်တောင် ကမ်းရိုးတန်း၊ ဖင်လန်ပရိုပါ ဒေသ၊ အုရမြစ်ဝပေါ်တွင် တည်ရှိသော မြို့တစ်ခုဖြစ်သည်။ တားကူးသည် မြို့တစ်မြို့သာဖြစ်သော်လည်း ၁၃ ရာစုကတည်းက တည်ဆောက်ထားပြီး ဖင်လန်နိုင်ငံ၏ ရှေးအကျဆုံးမြို့အဖြစ် တည်ရှိနေခဲ့သည်။ လွန်ခဲ့သည့် နှစ်ပေါင်း တစ်ရာခန့် နောက်ပိုင်းတွင် ဖင်လန်နိုင်ငံ၏ အရေးပါသော မြို့တစ်မြို့အဖြစ် လျင်မြန်စွာပြောင်းလဲလာခဲ့သည်။ ၁၈၀၉ တွင် ဖင်လန်နိုင်ငံသည် ရုရှားအင်ပါယာ၏ အစိတ်အပိုင်းတစ်ခု အနေဖြင့် ရှိနေခဲ့ပြီး ဂရန့်ဒက်ချီ အော့ဖ် ဖင်လန်၏ မြို့တော်သည် ဟယ်ဆင်ကီ သို့ပြောင်းရွေ့ခဲ့ကြသည်။ တားကူးသည် သည် ဖင်လန်နိုင်ငံ၏ ထင်ရှားသော်မြို့အဖြစ် ၁၈၄၀ ခုနှစ်ကုန် တိုင်အောင် တည်ရှိနေခဲ့သည်။ ယနေ့ခေတ် ယင်း၏လက်ကျန်အဖြစ် ရှေးဟောင်းအမွေအနှစ် များစွာ နှင့် စီးပွားရေးအချက်အချာကျသော မြို့တော်အဖြစ် ကျန်ရှိနေသည်။
ဂျာမန်အသံ

**Deutsche Welle** (အသံထွက် – ဒွက်ရှာ ဗှယ်လာ) သို့မဟုတ် **DW** သည်  ဂျာမနီနိုင်ငံမှ နိုင်ငံတကာသို့ ထုတ်လွှင့် အသံလွှင့် သတင်းဌာန ဖြစ်သည်။ နိုင်ငံတကာရှိ ပရိသတ်များသို့ ဦးတည် ထုတ်လွှင့်သည်။ သတင်းနှင့် သုတ နည်းပညာများကို လှိုင်းတို၊ အင်တာနက်နှင့် ဂြိုဟ်တုမှ ထုတ်လွှင့်သည့် ရေဒီယိုများကို ဘာသာစကား ၃၀ ဖြင့် ထုတ်လွှင့်သည်။ရုပ်မြင်သံကြား ထုတ်လွှင့်မှုကို ဘာသာစကား ၄ မျိုးဖြင့် ထုတ်လွှင့်သည်။ ဒွက်ရှာ ဗှယ်လာ ၏ အဓိပ္ပာယ်မှာ "ဂျာမန် အသံ" ဟု အဓိပ္ပာယ် ရသည်။ "မြန်မာ့အသံ" ကဲ့သို့သော အဓိပ္ပာယ်မျိုး ဖြစ်သည်။

DW ကို ၁၉၅၃ ခုနှစ် ကတည်းကပင် အသံလွှင့် လုပ်ကိုင်သည်။ ၂၀၀၃ ခုနှစ်ထိတိုင် ကိုလုန်းမြို့မှ ထုတ်လွှင့်ခြင်းဖြစ်ကာ နောက်ပိုင်းတွင် ဘွန်းမြို့ မှ ထုတ်လွှင့်သည်။ ရုပ်မြင်သံကြား အစီအစဉ်ကိုဘာလင်မြို့  မှ ထုတ်လွှင့်ကာ အင်တာနက် စာမျက်နှာများ စီစဉ် ရေးသားခြင်းကိုဘာလင်မြို့ နှင့် ဘွန်းမြို့ တို့မှ ထုတ်လုပ်သည်။

## သမိုင်းကြောင်း
၁၉၅၃ ခုနှစ် မေလ ၃ ရက်နေ့တွင် ထိုအချိန်က အနောက် ဂျာမနီနိုင်ငံ၏ သမ္မတ သီရိုဒို ဟက်(စ်) ၏ မိန်းခွန်းတစ်ခုဖြင့် လှိုင်းတို ရေဒီယို ထုတ်လွှင့်ခြင်း စတင်သည်။ ၁၉၆၀ ခုနှစ်တွင် လွတ်လပ်စွာ စီမံ ခန့်ခွဲနိုင်သည့် ပြည်သူ့  ဝန်ဆောင်မှုကဏ္ဍ ဖြစ်လာသည်။ တရားရုံး၏ ဆုံးဖြတ်ချက်အရ ပြည်ထောင်စု အစိုးရ၏ နိုင်ငံခြားရေး လုပ်ငန်းများထဲမှ အစိတ်အပိုင်း တစ်ခုလည်း ဖြစ်လာသည်။

## ထုတ်လွှင့်သည့် ဘာသာစကားများ
၁၉၅၃ ခုနှစ်တွင် (အက္ခရာစဉ်အတိုင်း)
* ဂျာမန်
* ပြင်သစ်
* အင်္ဂလိပ်
၁၉၅၄ ခုနှစ်တွင် (အက္ခရာစဉ်အတိုင်း)
* ချက်
* ဂျပန်
* ဂရိ (ခေတ်ပေါ်)
* စပိန်
* စလိုဗက် (ယခင် ချက်ကိုစလိုဗက်ကီးယားတွင် သုံး)
* ဆဗ်–ခရိုအေးရှန်း
* ဆလိုဗင်း (ဆလိုဗေးနီးယား နိုင်ငံတွင် သုံး)
* ဆွာဟီလီ (အာဖရိကတိုက်တွင် သုံး)
* တရုတ်
* တူရကီ
* ဒတ်(ခ်ျ)
* ဒန်းနစ် (ဒိန်းမတ် နိုင်ငံသုံး)
* ဒါရီ (အာဖဂန်နစ္စတန် နိုင်ငံတွင်သုံး)
* နော်ဝေး
* ပထန် (အာဖဂန်နစ္စတန် နိုင်ငံတွင်သုံး)
* ပါရှား
* ပိုလန်
* ပေါ်တူဂီ
* ဘင်္ဂါလီ
* ဘူ(လ်)ဂေးရီးယန်း
* မက်စီဒိုးနီးယန်း
* ယူကရိန်း
* ရိုမေးနီးယန်း
* ရုရှ
* ဟင်ဒီ (အိန္ဒိယ နိုင်ငံတွင် သုံး)
* ဟန်ဂေရီ
* အမ်ဟဲရစ် (အီသီယိုးပီးယား နိုင်ငံတွင်သုံး)
* အယ်(လ်)ဘေးနီးယား
* အာရပ်
* အီတာလျံ
* အူ(ရ်)ဒူ
တို့ဖြင့် ထုတ်လွှင့်သည်။

## ကိုးကား
လေးကျွန်းစကြာရပ်တော်မူ

**လေးကျွန်းစင်္ကြာရပ်တော်မူ ဗုဒ္ဒရုပ်ပွားတော်မြတ်ကြီး** သည်  အမြင့်ဆောင်သည့် ကမ္ဘာ့တတိယ အမြင့်ဆုံး ရုပ်တုဖြစ်သည်။ ရုပ်ပွားတော်မြတ်ကြီးသည် ၂၃ မီတာ(၇၉ ပေ)အမြင့်ရှိ ပလ္လင်တော်ကြီးပေါ်တွင် ရပ်တော်မူလျက်အသွင်ဟန်ဖြင့် တည်ရှိပြီး၊ မြန်မာနိုင်ငံ၊ မုံရွာမြို့အနီး ခတက္ကန်တောင်ရွာ၊ ဇီးဖြူတောင်ပေါ်တွင် တည်ရှိသည်။ ၁၉၉၅ ခု၊ မေလ(၈)ရက်၊ နံနက်(၉:ဝဝ)နာရီတွင် ပန္နက်တင်မင်္ဂလာပြုလုပ်ပြီး၊ ၁၉၉၅ ခု၊ ဩဂုတ်လ(၈)ရက်၊ နံနက် (၈:၂ဝ)နာရီတွင် အုတ်မြစ်စီမင်္ဂလာပြုလုပ်ခဲ့သည်။ ၂ဝဝ၈ ခု၊ ဖေဖော်ဝါရီလ (၂ဝ)ရက်၊ နံနက်(၇:၃ဝ)နာရီတွင် သံဃာတော်အပါးတစ်ထောင်နှင့် ဗုဒ္ဓါဘိသေက အနေကဇာတင်မင်္ဂလာ ပြုလုပ်နိုင်ခဲ့သည်။  ကမ္ဘာ့အံ့ချီးဖွယ် လေးကျွန်းစကြာ ရပ်တော်မူမြတ်စွာဘုရားကြီးကို မဟာဗောဓိတထောင်သာသနာ့နယ်မြေ စတင်ထူထောင်တော်မူသော မဟာဗောဓိတထောင်ပဓာနနာယကဆရာတော်ဘုရားကြီး အဂ္ဂမဟာသဒ္ဓမ္မဇောတိကဓဇ ဘဒ္ဒန္တနာရဒမထေရ် စတင်တည်ထားကိုးကွယ်တော်မူခဲ့သည်။ ဆရာတော်ဘုရားကြီးမှာ ၂ဝဝ၆ ခု၊ နိုဝင်ဘာလ (၂၂)ရက်နေ့တွင် ဘဝနတ်ထံပျံလွန်တော်မူခဲ့သည်။

## အချက်အလက်များ 
လေးကျွန်းစကြာ ရပ်တော်မူမြတ်စွာဘုရားကြီး သည် ကမ္ဘ့ာ တတိယအမြင့်ဆုံးရုပ်တုဖြစ်သည်။ ရုပ်ပွားတော်အမြင့်  ၊ ပလ္လင်တော်အမြင့်  နှင့် လှေကားအားလုံးအမြင့် ၃၃ မီတာ( ၁၀၉ ပေ) စုစုပေါင်း ၁၈၅ မီတာ ( ၆၁၂ ပေ ) ရှိသည်။ အနောက်ဘက် ၆၉၈.၈၇ ပေ (၂၁၃.၀၁ မီတာ) တွင် ဗောဓိတထောင် လျောင်းတော်မူ မြတ်စွာဘုရား ရှိပြီး အနောက်ဘက် ၁,၆၉၄.၈၀ ပေ (၅၁၆.၅၈ မီတာ) တွင် အောင်စကြာစေတီတော်ကြီး ရှိသည်။ မုံရွာမြို့ မှ  ၇.၅၀ မိုင် (၁၂.၀၇ ကီလိုမီတာ) ကွာဝေးသည်။ အထပ်ပေါင်း ( ၃၃ ) ထပ်ပါရှိသည်။

## ဆက်စပ်ဖတ်ရှုရန် 
# မဟာဗောဓိတထောင်
# မဟာဗောဓိတထောင်ဆရာတော်

## ကိုးကား
ဒီမိုကရက်တစ် မြန်မာ့အသံ

ဒီမိုကရက်တစ် မြန်မာ့အသံ (အတိုကောက် **ဒီဗွီဘီ (dvb)**)   ဖြစ်ပြီး အကျိုးအမြတ်မရှာဖွေသော မီဒီယာ တခုဖြစ်သည်။ ဒီဗီဘီမှ မြန်မာနိုင်ငံ၏ သတင်းများ နှင့် သတင်းအချက်အလက်များကို ထုတ်လွှင့်ပေးလျက်ရှိသည်။ ဒီဗွီဘီသည် နော်ဝေးနိုင်ငံ၊ အော့စလိုမြို့တွင်တည်ရှိပြီး ရေဒီယိုနှင့် တယ်လီဗေးရှင်းများကို မြန်မာဝန်ထမ်းများဖြင့် ထုတ်လွှင့်ပေးလျက်ရှိသည်။ ၁၉၉၂-ခုနှစ် ဇူလိုင်လ တွင်ရေဒီယိုလိုင်းတိုမီတာ ဖြင့်စတင်ခဲ့ပြီး  သန်းပေါင်းများစွာသော နားဆင်သူများနှင့် အောင်မြင်ခဲ့သည်။ ၂၀၀၅ ခုနှစ် မေလ တွင် ဂြိုဟ်တု ရုပ်သံလှိုင်းဖြင့် ထုတ်လွှင့်နှိုင်ခဲ့သည်။

## ကိုးကား
တင်မောင်ဝင်း (အမျိုးသားဒီမိုကရေစီအဖွဲ့ချုပ်)

**ဦးတင်မောင်ဝင်း** သည် ၁၉၉၀ အထွေထွေရွေးကောက်ပွဲတွင် ခရမ်းမြို့နယ်မဲ ဆန္ဒနယ် အမှတ် (၂) မှ အမျိုးသား ဒီမိုကရေစီ အဖွဲ့ချုပ်အား ကိုယ်စားပြု၍ ဝင်ရောက် ယှဉ်ပြိုင်ခဲ့ရာ ခိုင်လုံမဲ (၁၇၄၂၈) မဲ၊ စုစုပေါင်း မဲရာခိုင်နှုန်း (၆၀.၄၃) ဖြင့် ရွေးချယ် တင်မြှောက်ခြင်း ခံခဲ့ရသည်။ ခရမ်းမြို့ ဇာတိ ဖြစ်သည်။ ၁၉၄၀ ပြည့်နှစ်၊ နိုဝင်ဘာလ ၈ ရက်နေ့ဖွား ဖြစ်သည်။ ဦးမြို့၏ သားဖြစ်သည်။ ဦးတင်မောင်ဝင်းသည် ခရမ်းမြို့ အစိုးရ အထက်တန်းကျောင်း၊ ရေကျော် မက်သဒစ်နှင့် ရန်ကုန်မြို့မြို့မ အထက်တန်းကျောင်းတို့တွင် ဆယ်တန်း အောင်မြင်သည် အထိ ပညာ သင်ကြား ခဲ့ပြီးနောက် ၁၉၅၇ - ၅၈ ခုနှစ်တွင် ရန်ကုန် တက္ကသိုလ်သို့ တက်ရောက်ခဲ့သည်။

ခရမ်းမြို့နယ် ကျောင်းသား သမဂ္ဂ အတွင်းရေးမှူး၊ တက္ကသိုလ် ခရမ်းမြို့နယ် အသင်း၊ ဟံသာဝတီ ခရိုင်အသင်း၊ ကလောင်ရှင် အသင်း၊ သဟာယနှင့် စာဖတ် အသင်းများတွင် ရှေ့တန်းက ပါဝင်၍ ဗကသများ အဖွဲ့ချုပ်နှင့် တကသ အဖွဲ့ဝင်၊ ကျောင်းသား ညီညွတ်ရေး တပ်ဦး တွဲဖက် အတွင်းရေးမှူးနှင့် သဘာပတိ အဖွဲ့ဝင်၊ ၁၉၆၂ ခုနှစ်၊ ဇူလိုင် အရေးအခင်းတွင် ရန်ကုန် တက္ကသိုလ် ကျောင်းသား အခွင့်အရေး ကာကွယ်မှု တိုက်ပွဲ ကော်မတီ ဥက္ကဋ္ဌ၊ ၁၉၆၃ ခုနှစ်မှ ၁၉၇၀ ပြည့်နှစ် အထိ လုံခြုံရေး ပုဒ်မ (၅) ဖြင့် ဖမ်းဆီး ထိန်းသိမ်းခြင်း ခံခဲ့ရကာ ထောင် ၇ နှစ် ကျခဲ့သည်။ ထောင်မှ လွတ်ပြီးနောက် ခရမ်း မြို့နယ်ရှိ မိသားစုပိုင် ဆန်စက်တွင် မန်နေဂျာ အဖြစ် လုပ်ကိုင်ခဲ့သည်။

၁၃၅၀ ပြည့် (၁၉၈၈ ခုနှစ်)၊ ပြည်သူ့ ဒီမိုကရေစီ အရေးတော်ပုံကြီး တွင် စစ်ပြီးခေတ်နှင့် လွတ်လပ်ရေးခေတ် ကျောင်းသား သမဂ္ဂ ဝင်ဟောင်းများ ကော်မတီတွင် ပါဝင် လှုပ်ရှားခဲ့သည်။ အရေးတော်ပုံကြီး အပြီး နိုင်ငံရေး ပါတီများ ဖွဲ့စည်း တည်ထောင်သော အခါ အမျိုးသား ဒီမိုကရေစီ အဖွဲ့ချုပ်၌ ပါဝင်ခဲ့ပြီး အမျိုးသား ဒီမိုကရေစီ အဖွဲ့ချုပ် ရန်ကုန်တိုင်း စည်းအဖွဲ့ဝင် အဖြစ် ဆောင်ရွက် ခဲ့သည်။

ဦးတင်မောင်ဝင်းသည် ဦးမောင်ကို နှင့် သူငယ်ချင်း ဖြစ်သည်။ ခရမ်းမြို့နယ် မဲဆန္ဒနယ် အမှတ် (၂) မှ ဦတင်မောင်ဝင်းနှင့် ယှဉ်ပြိုင်ဘက် တိုင်းရင်းသားစည်းလုံးညီညွတ်ရေးပါတီမှ ဦးဇော်ဝင်း (အငြိမ်းစား ဗိုလ်မှူးကြီး ဇော်ဝင်း) မဆလခေတ် နိုင်ငံတော် ကောင်စီဝင် ဟောင်း၏ ညီအရင်း ဖြစ်သည်။ ၁၉၉၀ ပြည့်နှစ်၊ အောက်တိုဘာလတွင် ဖမ်းဆီး ထိန်းသိမ်း ထောင်ဒဏ် ချမှတ်ခြင်း ခံခဲ့ရပြီး နဝတ စစ်ထောက်လှမ်းရေး များ၏ ညှဉ်းပန်း နှိပ်စက်မှုကြောင့် ၁၉၉၁ ခုနှစ်၊ ဇန်နဝါရီလ ၁၈ ရက်နေ့တွင် ထောင်တွင်း၌ သေဆုံး သွားခဲ့သည်။

## ကိုးကား
ရှင် ကျွန်းဆွတ်

မွေးဖွား	၁၉၆၃ ခုနှစ်၊ ဇန်နဝါရီလ ၁၂ ရက်၊ စနေနေ့ (၄၉ နှစ်)

အလုပ်အကိုင်	စာရေးဆရာ

နိုင်ငံသား	တောင်ကိုရီးယား

ကာလ	၁၉၆၃ ခုနှစ်မှ ယနေ့ထိ

ရှင် ကျွန်းဆွတ် (신경숙)  သည် တောင်ကိုရီးယား စာရေးဆရာမ တစ်ယောက်ဖြစ်သည်။ သူ့အမည်တွင် “ရှင်” မှာ မိသားစု မျိုးရိုးနာမည် ဖြစ်သည်။

## ငယ်ဘဝ
ရှင် ကျွန်းဆွတ်ကို တောင်ကိုရိးယား နိုင်ငံ ဂျီရောလား ပြည်နယ် ဂျောင်ဂျပ်မြို့ အနီး ကျေးရွာတစ်ရွာတွင် ၁၉၆၃ ခုနှစ်၌ မွေးဖွားသည်။ မွေးချင်း ၆ ယောက်အနက် စတုတ္ထမြောက် ဖွားမြင်၍ ၂ ယောက် ဆုံးသဖြင့် သူက အငယ်ဆုံး ဖြစ်သည်။ သူ့မိဘများမှာ ဝင်ငွေနည်းသည့် လယ်သမားများ ဖြစ်သောကြောင့် သူ့ကို အထက်တန်းကျောင်းသို့ မပို့နိုင်ပေ။ ထို့ကြောင့် အစ်ကိုရှိရာ မြို့တော် ဆိုး(လ်)သို့ သွားကာ လျှပ်စစ်ပစ္စည်း စက်ရုံတွင် နေ့ဖက် အလုပ်လုပ်ရင်း ညကျောင်း တက်ခဲ့ရသည်။ ဆိုး(လ်) အနုပညာ အသက်မွေး ပညာသင်ကျောင်းမှ အကျိုးပြု စာပေ ရေးသားခြင်း ဘာသာရပ်ဖြင့် ဘွဲ့ရရှိပြီး၊ ၁၉၈၅ ခုနှစ်တွင် “ဆောင်းရာသီ၏ ယုံတမ်းပုံပြင်” ဝတ္ထုတိုဖြင့် စာပေနယ်သို့ စတင် ဝင်ရောက်သည်။ ၃၈၆ မျိုးဆက် ဟု ခေါ်တွင်ကြသည့် အမျိုးသမီး စာရေးဆရာမများထဲမှ တစ်ယောက်ဖြစ်သည့် ဂေါင်း ဂျီယန်းနှင့် ကင်(မ်) အင်ဆက် တို့နှင့် တချိန်တည်း ပေါ်ထွက်လာသည့် ခေတ်ပြိုင် စာရေးဆရာမလည်း ဖြစ်သည်။
## အင်္ဂလိပ် ဘာသာဖြင့် ရေးသားခဲ့သည့် ဝတ္ထုများ
* မေ့မေ့ကို ကြည့်ရှုထားပေးပါ ခင်ဗျာ
* အထီးကျန် အခန်းငယ် တစ်ခန်း
* စတော်ဘယ်ရီ စိုက်ခင်း
## ကိုရီးယား ဘာသာဖြင့် ထုတ်ဝေသည့် ဝတ္ထုရှည်များ
* နက်နက်ရှိုင်းရှိုင်း ဝမ်းနည်းတယ် (၁၉၉၄)
* အထီးကျန် အခန်းငယ် တစ်ခန်း (၁၉၉၅)
* ၇ နာရီ ထွက်တဲ့ ရထား (၁၉၉၉)
* နီလာပန်း (၂၀၀၁)
* ယိ ဂျင် (၂၀၀၇)
* မေ့မေ့ကို ကြည့်ရှုထားပေးပါ ခင်ဗျာ (၂၀၀၉)
* အဝေး ရောက်နေတဲ့ ကျမရဲ့ ဖုန်းက လှမ်းခေါ်တယ် (၂၀၁၀)
## ဝတ္ထုတို စုစည်းမှုများ
* မြစ်ထဲသို့ ဆင်းသက်သည့်တိုင် (၁၉၉၀)
* လေမှုတ် ဘာဂျာ ရှိခဲ့တဲ့ နေရာလေး (၁၉၉၂)
* အာလူး စားသူများ (၁၉၉၇)
* စတော်ဘယ်ရီ စိုက်ခင်း (၂၀၀၀)
* ခေါင်းလောင်းတွေရဲ့ အသံ (၂၀၀၃)
## သုတစာပေ
* လှသော အရိပ် (၁၉၉၅)
* အိပ်ပါ၊ ဝမ်းနည်းပါ (၂၀၀၃)
## အခြားဘာသာသို့ ဘာသာပြန်သည့် စာအုပ်များ
“အထီးကျန် အခန်းငယ် တစ်ခန်း” ကို ၂၀၁၁ ခုနှစ်တွင် ဂျာမဏီ နိုင်ငံတွင် ဂျာမန် ဘာသာသို့ လည်းကောင်း၊ ၂၀၀၅ ခုနှစ်တွင် ဂျပန် နိုင်ငံတွင် ဂျပန် ဘာသာသို့ လည်းကောင်း၊ ၂၀၀၆ ခုနှစ်တွင် တရုတ်နိုင်ငံ၌ တရုတ်ဘာသာသို့ လည်းကောင်း၊ ၂၀၀၈ ခုနှစ်တွင် ပြင်သစ်နိုင်ငံ၌ ပြင်သစ် ဘာသာသို့ လည်းကောင်း ပြန်ဆိုကြသည်။ ဤ စာအုပ်ပါ စာပိုဒ်များကို ၂၀၀၇ ခုနှစ်၌ စာပေ သုံးသပ်ချက်အဖြစ် အမေရိကန် ပြည်ထောင်စုတွင် ဘာသာ ပြန်ဆိုခဲ့သည်။ “ခေါင်းလောင်းတွေရဲ့ အသံ” စာအုပ်ကို ၂၀၀၄ ခုနှစ်တွင် တရုတ်နိုင်ငံ၌ တရုတ်ဘာသာသို့ ပြန်ဆိုခဲ့သည်။ “စတော်ဘယ်ရီ စိုက်ခင်း” စာအုပ်ကို ၂၀၀၅ ခုနှစ်တွင် တရုတ်နိုင်ငံ၌ တရုတ်ဘာသာသို့ ပြန်ဆိုသည်။ “ယိ ဂျင်” စာအုပ်ကို ၂၀၁၀ ခုနှစ်တွင် ပြင်သစ်နိုင်ငံ၌ ပြင်သစ်ဘာသာသို့ ပြန်ဆိုခဲ့သည်။
ဝတ္ထုတိုများကို ဂျပန်၊ ပြင်သစ်၊ မွန်ဂိုးလီးယားနှင့် အမေရိကန် ပြည်ထောင်စု တို့တွင်  ၎င်းတို့ အသုံးပြုသည့် ဘာသာ စကားများသို့ ပြန်ဆို ထုတ်ဝေခဲ့ကြသည်။
## နိုင်ငံတကာ စာပေဆု
၂၀၁၂ ခုနှစ်တွင် အာရှ အမျိုးသား စာပေဆုကို “မေ့မေ့ကို ကြည့်ရှုထားပေးပါ ခင်ဗျာ” စာအုပ်ဖြင့် ရရှိသည်။ သူသည် အာရှ အမျိုးသား စာပေဆုရသည့် ပထမဆုံးနှင့် တစ်ဦးတည်းသော အမျိုးသမီးလည်း ဖြစ်သည်။

## ကိုးကား
ဆော့ဖ်ဝဲ ဖွံ့ဖြိုးရေး

ဆော့ဖ်ဝဲ ဖွံ့ဖြိုးမှု ဆိုသည်မှာ ဆော့ဖ်ဝဲ ထုပ်လုပ်ခြင်း၊ရေးသားခြင်းများဖွံ့ဖြိုးစေရေးဆောင်ရွက်ခြင်းကို ခေါ်ဆိုသည်။ဆော့ဖ်ဝဲ ဖွံ့ဖြိုးမှု ကို ကွန်ပျူတာ ပရိုဂရမ်းမင်း တွင်
ရင်းမြစ်ကုဒ်များ ရေးသားခြင်း၊ ထိန်းသိမ်းခြင်း လုပ်ဆောင်ချက်များကို ရည်ညွှန်းသည်။ ထို့ပြင် ဆော့ဖ်ဝဲ ဖွံ့ဖြိုးမှုတွင် သုတေသနပြုခြင်း၊အသစ်အသစ်များ တိုးတက်စေခြင်း၊
ပြန်လည်အသုံးပြုခြင်း၊ ပြုပြင်မွန်းမံခြင်း၊ထိန်းသိမ်းခြင်းနှင့် အခြားအချက်များစွာပါဝင်သည်။ဆော့ဖ်ဝဲများ ဖွံ့ဖြိုးရန် ရည်ရွယ်ချက်မျိုးစုံရှိနိုင်သော်လည်း အဓိကအချက် (၃)ရပ်မှာ စီးပွားရေးလုပ်ငန်းများ၏ အဓိကလိုအပ်ချက်များကို ဖြည့်စည်းရန်၊အလားအလာကောင်းသော လေ့လာနေဆဲ အသုံးပြုသူများ၏လိုအပ်ချက်များရရှိနိုင်စေရန်၊ ကိုယ်ရေးကိုယ်တာ အသုံးပြုရန်တို့အတွက် ဖြစ်သည်။

ဆော့ဖ်ဝဲ ဖွံ့ဖြိုးရန် ချဉ်းကပ်နည်းများစွာရှိသော်လည်း အင်ဂျင်နီယာနှင့်သက်ဆိုင်သောမူကိုအခြေခံထားသောပုံစံများသည် စီးပွားရေးနှင့်ဆိုင်သော အဖြများရရှိရန်ရည်ရွယ်သည်။အချို့ကမူ တစ်ဆင့်ပြီးတစ်ဆင့် တိုးတက်စေရန်ရည်ရွယ်ကြသည်။အချို့ နည်းနာများတွင် ပေါင်းစပ်ထားသော အောက်ပါအခြေအနေများ
ကို ဆော့ဖ်ဝဲ ဖွံ့ဖြိုးရန် စုစည်းထားသည်။
*ပြဿနာများကို စိစစ်ပိုင်းခြားနိုင်ရန်
*ဈေးကွက်သုသေတနပြုရန်
*စီးပွားရေးပြဿနာများဖြေရှင်းခြင်းအတွက် လိုအပ်ချက်များကို စုစည်းရန်
*ဆော့ဖ်ဝဲအခြေခံထားသောပြဿနာဖြေရှင်းခြင်းအတွက် ဒီဇိုင်း(သို့)စီစဉ်မှု ဖန်တီးရန်
*ဆော့ဖ်ဝဲ၏(coding)များ ပြီးမြောက်လုပ်ဆောင်နိုင်စေရန်
*ဆော့ဖ်ဝဲများစမ်းသပ်ရန် ဖွံ့ဖြိုးစေရန်

အထက်ပါအချက်များသည် ဆော့ဖ်ဝဲ ဖွံ့ဖြိုးမှု လှည့်လည်ပုံ software development lifecycle, orSDLC  ကိုညွှန်းဆိုသည်။
ခင်အောင်၊ သခင်

**သခင်ခင်အောင်**သည် **အာရှလူငယ်အစည်းအရုံး**တွင် ဥက္ကဋ္ဌ ပုဂံဦးဘဂျမ်း၊ ဦးကျော်မြင့်ကလေး၊ မစ္စတာတီကေဘွန်း၊ ဦးဇော်ဝိတ်၊ မြို့မ-ဦးသန်းကြွယ်၊ သခင်ညီလေးတို့နှင့်အတူ  ဦးဆောင်ပါဝင်ခဲ့သည်။ အာရှလူငယ်အစည်းအရုံးကို ၁၉၄၂၊ ဇွန်-၂၈ ရက်နေ့တွင် စတင်ဖွဲ့စည်းခဲ့သည်။ စတင်ဖွဲ့စည်းစဉ်က အမည်အပြည့်အစုံသည် အရှေ့အာရှတိုက် လူငယ်များအစည်းအရုံး (ဗမာနိုင်ငံ) ဖြစ်သည်။ လွတ်လပ်ရေးကြိုးပမ်းမှုတွင် နယ်ချဲ့တို့၏ ဖိနှိပ်မှုအမျိုးမျိုးကြားမှ စွန့်စွန့်စားစား လုပ်ကိုင်ခဲ့ဖြစ်သည်။
သားဖွားနှင့် မီးယပ်ဆေးပညာ

သားဖွားနှင့် မီးယပ်ဆေးပညာဆိုသည်မှာ ကိုယ်ဝန်ဆောင်နေစဉ်နှင့် ကိုယ်ဝန်ဆောင်မနေစဉ် မိန်းမ မျိုးပွားအင်္ဂါ စနစ်နှင့် သက်ဆိုင်သော ရောဂါများကို ကုသသော ဆေးပညာနှင့် ခွဲစိတ်ကုသမှုပညာများ ဖြစ်သည်။ ဤပညာနှစ်မျိုးကို ပေါင်းစပ်၍ ဆေးပညာဘာသာရပ် တစ်ခုအဖြစ် ဆေးတက္ကသိုလ်များတွင် သင်ကြားပို့ချပေးသည်။ သားဖွားနှင့် မီးယပ်ဆေးပညာသည် မိန်းမ မျိုးပွားအင်္ဂါစနစ်တွင် ဖြစ်ပွားသော ရောဂါများနှင့်သက်ဆိုင်သော ရောဂါဗေဒများအားလုံးကို ကျွမ်းကျင်စွာ ကိုင်တွယ်ကုသနည်းနှင့် ကိုယ်ဝန်သည်များကို စောင့်ရှောက်နည်းများကို သင်ကြားလေ့ကျင့်ပေးသည်။

## အလားတူလင့်ခ်များ
* သားဖွားပညာ
* မီးယပ်ပညာ

## ကိုးကား
ရခိုင်ပြည်နယ်၏ အလံတော်

**ရခိုင်ပြည်နယ်အလံ** သည် ရခိုင်ပြည်နယ်၊ ရခိုင်တိုင်းရင်းသားတို့၏ အထိမ်းအမှတ်အလံဖြစ်ပြီး ရှေးခေတ်ကပင် အသုံးပြုခဲ့သော အောင်လံ၏ အခြေခံအမှတ်အသားကို မူတည်ခဲ့ကြသည်၊၊ အောင်လံအတိုင်းအတာမှာ ခေတ်အဆက်ဆက်က အသုံးပြုခဲ့သော အောင်လံ၊ ကောင်းရှည်ရေအတွက်နှင့် အခုခေတ်ကိုက်ညီအောင် အသုံးပြုနိုင်ရန် မူလအတိုင်းအတာကိုမှီပြီး အချိုးအစားအလိုက် ပြုပြင်ခဲ့ကြသည်။ မူလအတိုင်းအတာ အချိုးအစားမှာ အလျား ကိုးတောင် အနံ ခြောက်တောင် ဖြစ်သည်။

အောင်လံ၏ အရောင်အဆင်းကို မူလရောင်စုံအတိုင်း အတည်ပြုခဲ့ကြသည်။ မူလရောင်စဉ် အဆင်းမှာ ဖြူရောင်ထက်ဝက်နှင့် အနီရောင်ထက်ဝက်ဖြစ်သည်။ အပေါ်ပိုင်းထက်ဝက်မှာ အဖြူရောင်ဖြစ်ပြီး အောက်ပိုင်းထက်ဝက်မှာ အနီရောင်ဖြစ်သည်။

အဓိပ္ပာယ်ဖွင့်ဆိုချက်မှာ အပေါ်ပိုင်းအဖြူရောင်သည် ရခိုင်အမျိုးသားတို့၏ ဖြူစင်ရေးစိတ်ဓာတ်ရှိခြင်း၊ အမျိုးသီလနှစ်ဌာနကို စောင့်ထိန်းခြင်း၊ ဖြူစင်ဖြောင့်မတ်ရေး စိတ်ရှိခြင်းနှင့် ဖြူစင်တည်ကြည်စောင့်ထိန်းအပ်ရေး ကိုယ်ကျင့်တရားရှိခြင်းများ ဖြစ်သည်။ အနီရောင်၏ သဘောမှာ ရဲရင့်တည်ကြည်ရေး သတ္တိနှင့် ခိုင်ခံ့တည်ကြည်ရေး ဇာတိသွေး၊ ဇာတိမာန် ရှိခြင်းများကို ဖော်ဆောင်ပါသည်။

## ကိုးကား
သာသနာ သက္ကရာဇ်

ဂေါတမမြတ်စွာဘုရားရှင်၏ ဘိုးတော် (သီရိမဟာ မာယာဒေဝီ၏ ခမည်းတော်) ဒေဝဒဟပြည့်ရှင်ဘုရင် အဉ္စနမင်းကြီးသည် ဒိဗ္ဗစက္ခုအဘိညာဉ်ရ ဒေဝီလရသေ့နှင့် တိုင်ပင်ပြီး မိမိလက်ထက်၌ ရောက်ဆဲဖြစ်သော သက္ကရာဇ် (၈၆၄၅)ခုကို ထိုနှစ် တပေါင်းလကွယ် စနေနေ့ အထိ ဖြိုပြီးလျှင် တန်ခူးလဆန်း(၁)ရက် တနင်္ဂနွေနေ့ကို အစပြု၍ သက္ကရာဇ်တစ်ခု ထားလေသည်။ ထိုအချိန်သည် မြတ်စွာဘုရား ဖွားတော်မမူမီ (၆၈)နှစ် အလိုဖြစ်သည်။ အဉ္ဇနသက္ကရာဇ် အတွင်းမှာပင် ဂေါတမဘုရားရှင် သည် သက္ကရာဇ် ၁၄၈ ခုနှစ် ကဆုန်လပြည့်တွင် ပရိနိဗ္ဗာန် စံဝင်တော်မူခဲ့သည်။ ထိုနှစ်မှာပင် ဝါခေါင်လ မှ စ၍ ပထမ သင်္ဂါယနာ တင်ရာ ၇- လကြာခဲ့သည်။ ထိုစဉ်က မဂဓတိုင်း၊ ရာဇဂြိုဟ်ပြည်၌ စိုးစံသောဘုရင် အဇာတသတ် နှင့် အရှင်မဟာကဿပတို့ တိုင်ပင်ပြီး ရှိပြီး ၁၄၈-ခုနှစ် ကို ဖြို၍ ထိုနှစ်ကို ဗုဒ္ဓသာသနာနှစ် (သာသနာသက္ကရာဇ်) ၁- ခုနှစ် ဟု သတ်မှတ်ခဲ့သည်။

သာသနာနှစ် သိလိုပါက ကောဇာ သက္ကရာဇ် ကို (၁၁၈၂)နှစ်နှင့် ထည့်ပေါင်းလျှင် သာသနာနှစ် အမှန် ဖြစ်ပေသည်။ လက်ရှိ ခရစ်နှစ် က ၅၄၃  ပေါင်းပါက သာသနာနှစ် ကို ရမည်။

## ကိုးကား 
ကဏ္ဍ:ဗုဒ္ဓဘာသာ
ကဏ္ဍ:မြန်မာနိုင်ငံ၏ သမိုင်း
ကုမုဒြာ

ညဧကရီ ဟု လည်း သိကြသော ကုမုဒြာ သည် ညတွင် ပွင့်သော ပန်းတမျိုးဖြစ်သည်။ ရေတွင်ပေါက်သော အပင်မျိုးမဟုတ်ပဲ၊ မြေစိုက်ကြာပန်းမျိုးနွယ်ဖြစ်သည်။ အဖြူရောင်၊ ပန်းရောင် စသည့် အရောင်ကွဲများရှိသည်။ မျိုးကွဲပေါင်း ၁၉ မျိုး ရှိသည် ဟု ဆိုသည်။ 
အပွင့်သည် အရွက်ဖျားမှ ထွက်သည်။ လပြည့် သို့မဟုတ် လပြည့်ဝန်းကျင်ကာလများ လထွက်ချိန်တွင် ပွင့်သည်။ နံနက်တွင် နွမ်းသွားသည်။
နေရပ်ရင်းမှာ ဗဟိုအမေရိကဒေသဟု ဆိုသော်လည်း မြန်မာနိုင်ငံ တောတောင်ဒေသများတွင်လည်း ပေါက်သည်။

## ကိုးကား
ဒြပ်မဲ့ယဉ်ကျေးမှု

လူမျိုးတစ်မျိုး၏ ယဉ်ကျေးမှုဆိုသည်မှာ ထိုလူမျိုးတို့ မွေးဖွားချိန်မှ သေဆုံးချိန်ထိ ပြုလုပ် သုံးစွဲခဲ့သော ပစ္စည်းမှန်သမျှ၊ ထိုသူတို့၏ ဝတ်စားဆင်ယင်ထုံးဖွဲ့မှု၊ ယုံကြည်ကိုးကွယ်မှု၊ ပြောဆို သော ဘာသာစကား၊ ရိုးရာဓလေ့ထုံးစံများ၊ အတွေးအခေါ်၊ ဓလေ့စရိုက်၊ လက်မှုအနုပညာနှင့် အနုသုခုမပညာတို့ ပေါင်းခြုံထားခြင်းပင် ဖြစ်သည်။
	အမျိုးအစားအားဖြင့် ဒြပ်ရှိယဉ်ကျေးမှု (Material Culture (or) Tangible Culture) နှင့် ဒြပ်မဲ့ယဉ်ကျေးမှု (Non-material Culture (or) Intangible Culture) ဟူ၍ (၂) မျိုး ခွဲခြားထား ပါသည်။
	ဒြပ်ရှိယဉ်ကျေးမှုတွင် လူသားတို့ပြုလုပ်သုံးစွဲခဲ့သော ကိုင်တွယ်ထိတွေ့၍ရသော ပစ္စည်းများ အားလုံး ပါဝင်ပါသည်။ (ဥပမာ၊ ရှေးဟောင်းကျောက်လက်နက်ကိရိယာများ၊ နေအိမ်၊ အဆောက် အအုံ၊ အသုံးအဆောင်ပစ္စည်းများ၊ တူရိယာပစ္စည်းများ၊ ခရီးသွားယာဉ်များ စသည်များ  
	ဒြပ်မဲ့ယဉ်ကျေးမှုတွင် နာမ်သဘောသဘာဝဝင်များဖြစ်သော လူသားတို့ ပြောဆိုသည့် ဘာသာ စကား၊ အတွေးအခေါ်၊ ဓလေ့စရိုက်၊ ယုံကြည်ကိုးကွယ်မှုနှင့် ဓေလ့ထုံးစံ စသည်တို့ ပါဝင်သည်။
	UNESCO က ယဉ်ကျေးမှုအမွေအနှစ်ဟူသည်မှာ အဆောက်အအုံများ၊ ပြတိုက်များတွင် စုဆောင်းထားရှိသော ရုပ်ဝတၳုပစ္စည်းများ စသည်တို့သာမကဘဲ လူသားတို့၏ ဘိုးဘေးဘီဘင် အစဉ် အဆက်မှ လက်ဆင့်ကမ်းလာခဲ့ကြသည့် ပါးစပ်ရာဇဝင်နှင့်ဖော်ပြချက်များ၊ ဘာသာစကားမ်ား၊ ဖျော်ဖြေတင်ဆက်မှုအနုပညာများ၊ လူမှုရေးအစဉ်အလာ အေလ့အထမ်ား၊ ရိုးရာဓလေ့များနှင့် ပွဲတော်များ၊ သဘာဝနှင့် စကြဝဠာဆိုင်ရာ ဗဟုသုတနှင့် ရိုးရာအစဉ်အလာအလေ့အထများ၊ ရိုးရာ လက်မှုပညာရပ်များတို့ ပါဝင်ကြောင်း သတ်မှတ်ထားပါသည်။
	ယနေ့ခေတ်တွင် ကမ်ဘာလုံးဆိုင်ရာပတ်သက်ဆက်နွယ်မှု (Globalization) မ်ား ကြီးထွားလာပြီး ရုပ်ပိုင်းဆိုင်ရာတိုးတက်ပြောင်းလဲမှုများ စဉ်ဆက်မပြတ်ဖြစ်ပေါ်လျက်ရှိရာ ကမ်ဘာ့နိုင်ငံအသီးသီးက မိမိတို့၏ယဉ်ကျေးမှုများအား ထိန်းသိမ်းရာတွင် ဒြပ်မဲ့ယဉ်ကျေးမှု မ်ားကို အရေးကြီးသောအခန်းကဏ္႑တစ်ခုအဖြစ် ထိန်းသိမ်းလျက်ရှိပါသည်။
	UNESCO ကဦးဆောင်၍ ဒြပ်မဲ့ယဉ်ကျေးမှုအမွေအနှစ်များအားကာကွယ်စောင့် ရှောက်ရန်၊တစ်ဦးချင်း၊အုပ်စုနှင့်အဖွဲ့အစည်းအလိုက်ဆိုင်ရာဒြပ်မဲ့ယဉ်ကျေးမှုအမွေအနှစ်များကိုတန်ဖိုးထားအလေးထားရန်၊ဒေသအလိုက်၊နိုင်ငံအလိုက်နှင့်နိုင်ငံတကာဆိုင်ရာအဆင့်များ 
တွင်ဒြပ်မဲ့ယဉ်ကျေးမှုအမွေအနှစ်များအား သိမြင်အလေးထားမှုမြှင့်တင်ရန်နှင့် အပြန်အလှန်  အလေးထားရေးနှင့်၎င်းတို့အတွက် နိုင်ငံတကာပူးပေါင်းဆောင်ရက်ရေးနှင့် အကူအညီ အထောက်အပံ့ပေးရေးတို့ကိုဆောင်ရွက်ရန်အတွက်၂၀၀၃ ခုနှစ်တွင် ကမ်ဘာတစ်ဝန်းလုံးရှိ ဒြပ်မဲ့ယဉ်ကျေးမှုအမွေအနှစ်များအား ကာကွယ်စောင့်ရှောက်ရေးကွန်ဗင်းရှင်းကိုထုတ်ပြန် အတည်ပြုခဲ့ပါသည်။ အဆိုပါကွန်ဗင်းရှင်းပါသတ်မှတ်ချက်များအရကမ်ဘာ့ဒြပ်မဲ့ယဉ်ကျေးမှု အမွေအနှစ်များအားUNESCO ကအသိအမှတ်ပြုရာတွင် လူသားမျိုးနွယ်ကိုကိုယ်စားပြု သောဒြပ်မဲ့ယဉ်ကျေးမှုအမွေအနှစ်စာရင်း (Representative List of the Intangible Cultural Heritage of Humanity) နှင့်အရေးပေါ်ကာကွယ်စောင့်ရှောက်ရန်လိုအပ်သော ဒြပ်မဲ့ယဉ်ကျေးမှုအမွေအနှစ်များစာရင်း(List of Intangible Cultural Heritage List in need of Urgent Safeguarding) ဟူ၍၂မျိုးခွဲခြားပြီးအဖွဲ့ဝင်နိုင်ငံများ၏တင်ပြချက်အပေါ် တွင်စိစစ်လက်ခံသတ်မှတ်ပေးလျက်ရှိပါသည်။

@y p
သတင်းစာများ စာရင်း၊ မြန်မာနိုင်ငံ

**မြန်မာနိုင်ငံတွင် ထုတ်ဝေသည့် သတင်းစာများ စာရင်း** ဖြစ်သည်။

## နေ့စဉ်ထုတ် သတင်းစာများ
## ကိုးကား
စိုးသူ

**စိုးသူ**သည် အကယ်ဒမီဆုရ ရုပ်ရှင်သရုပ်ဆောင်၊ အဆိုတော် တစ်ဦးဖြစ်သည်။ တကိုယ်တော် စီးရီး ၁၁ ခွေမျှ ထုတ်ဝေခဲ့ပြီး ရုပ်ရှင်ကားပေါင်း ၁၀၀ ကျော်၊ ဗွီဒီယို ဇာတ်ကားပေါင်း ၂၀၀ ကျော်ကို ရိုက်ကူးခဲ့သည်။ 

## ကိုယ်ရေးကိုယ်တာ
၁၉၆၅-ခုနှစ်၊ နိုဝင်ဘာလ ၃၀ ရက်တွင် တောင်တွင်းကြီးမြို့၌ မွေးဖွားသည်။ အဖ ဦးခင်မောင်လွင်(ဆည်မြောင်းတိုင်းဦးစီးမှူး)နှင့် အမိ ဒေါ်ခင်သူဇာ(ဗဟိုတရားရုံးရှေ့နေ)တို့၏ တစ်ဦးတည်းသော သားဖြစ်သည်။ အမည်ရင်းမှာ စိုးသူလွင် ဖြစ်သည်။ ငယ်နာမည်မှာ ကိုကိုလွင် ဖြစ်သည်။  မွေးချင်း ၃ ယောက် ရှိပြီး အစ်မတစ်ယောက်နှင့် ညီမတစ်ယောက်ရှိသည်။ ၁၉၉၆ ခုနှစ်တွင် ဆေးတက္ကသိုလ် (၁) ရန်ကုန် မှ ဆရာဝန်ဘွဲ့ကို ရရှိခဲ့သည်။

## အနုပညာလှုပ်ရှားမှု
ဒါရိုက်တာ၊ စာရေးဆရာ ကျော်နိုင်၏ နံ့သာလူးချိန်၊ ပန်းဖူးချိန် ဇာတ်ကားနှင့် ပိတ်ကားပေါ် ရောက်ရှိခဲ့သော်လည်း ၁၉၈၃ ခုနှစ်တွင် *မိုက်ကြွေးမိုက်ပြစ်* ရုပ်ရှင်ဇာတ်ကားကြီးဖြင့် အနုပညာလောကသို့ တရှိန်ထိုး နာမည်ကြီးလာခဲ့သည်။ ထိုကားတွင် ခိုင်ခင်ဦးနှင့်  တွဲဖက်ရိုက်ကူးခဲ့သည်။ ပထမဆုံး တကိုယ်တော် တေးစီးရီးခွေ **ရည်းစားလေး အချစ်ရဲ့မှတ်တမ်း** အား ၁၉၈၅ ခုနှစ်တွင် ထုတ်ဝေခဲ့သည်။

## ကိုးကား
The Daily Eleven

**The Daily Eleven** သတင်းစာသည် အလဲဗင်း မီဒီယာဂရု(ပ်)မှ မြန်မာနိုင်ငံတွင် ထုတ်ဝေဖြန့်ချိလျက်ရှိသည့် နေ့စဉ်ထုတ် သတင်းစာဖြစ်သည်။ The Daily Eleven သတင်းစာကို ပုံနှိပ်သတင်းစာအနေဖြင့်သာမက ဒစ်ဂျစ်တယ်သတင်းစာအနေဖြင့်လည်း အင်တာနက်မှတဆင့် ဝယ်ယူဖတ်ရှုနိုင်သည်။

## ပြင်ပလင့်ခ်များ 
*The Daily Eleven ဒစ်ဂျစ်တယ်သတင်းစာ
မရီဥပိုလ်

**မရီဥပိုလ်** (အင်္ဂလိပ်ဘာသာစကား-Mariupolရုရှားနိုင်ငံ-Мариуполь) သည် ယူကရိန်းရှိ အကြီးဆုံးမြို့များ (Donetsk ဒေသ) မှ တစ်ခုဖြစ်သည်။ မြို့တော်သည် Kalmius နှင့် Kalchik မြစ်များ၏ပါးစပ်တွင် Azov ပင်လယ်၏မြောက်ဘက်ကမ်းခြေတွင်တည်ရှိပြီးယူကရိန်း၏အရှေ့တောင်ဘက်တွင်တည်ရှိသည်။ ခရိုင်းမီးယားမှ ဂရိလူမျိုး အခြေချနေထိုင်သူများသည် 1778 ခုနှစ်တွင် တည်ထောင်ခဲ့သည်။ ယခု မြို့ကို ယူကရိန်းနှင့် ရုရှားလူမျိုးများ (90%) က အဓိက လူဦးရေ များသည်။ 2021 ခုနှစ်တွင် လူဦးရေ 400,000 ကျော်နေထိုင်သည်။ စီးပွားရေး၏ အဓိကကဏ္ဍများမှာ သတ္တုဗေဒ၊ စက်မှုအင်ဂျင်နီယာ၊ သယ်ယူပို့ဆောင်ရေး (မီးရထားဘူတာ၊ စီးပွားရေးပင်လယ်ဆိပ်ကမ်း၊ အဝေးပြေးလမ်းများ၊ မြို့ပြသယ်ယူပို့ဆောင်ရေး- ဘတ်စ်ကား၊ ဓာတ်ရထား၊ တွန်းလှည်း) တို့ဖြစ်သည်။ အဆင့်မြင့်ပညာရေးအဖွဲ့အစည်းများ၊ အားကစားဆိုင်ရာ အဆောက်အအုံများ (မိုးလုံလေလုံအားကစားကွင်းများ၊ မိုးလုံလေလုံစကိတ်ကွင်းများ)၊ ပြဇာတ်ရုံ၊ ခေတ်မီရုပ်ရှင်ရုံများနှင့် အပန်းဖြေပန်းခြံများ။ မြင့်မားသောစက်မှုနှင့် သိပ္ပံနည်းကျ အလားအလာ၊ ဖွံ့ဖြိုးပြီး သယ်ယူပို့ဆောင်ရေး အခြေခံအဆောက်အအုံ၊ ငွေကြေးဆိုင်ရာ အဖွဲ့အစည်းများ၏ ကြီးမားသော ကွန်ရက်နှင့် ကောင်းမွန်သော စီးပွားရေးရာသီဥတုတို့နှင့်အတူ ယူကရိန်းတွင် ရင်းနှီးမြှုပ်နှံမှုအတွက် ဆွဲဆောင်မှုအရှိဆုံးနေရာများထဲမှ တစ်ခုဖြစ်သည်။ ပင်လယ်ကမ်းခြေအားလပ်ရက်များကိုနှစ်သက်သော ခရီးသွားဧည့်သည်များအတွက် မြို့တော်၏ဆွဲဆောင်မှုမှာ နေရောင်ခြည်အမြောက်အမြား၊ အိုဇုန်းဓာတ်နှင့် သတ္တုဆားများဖြင့် ပြည့်နှက်နေသော ပင်လယ်လေဖြစ်သည်။ ရိုးရာအပန်းဖြေမှုများအပြင် ခရီးသွားဧည့်သည်များသည် ပွဲလမ်းသဘင်၊ ယဉ်ကျေးမှု၊ ပညာရေးနှင့် အစာအိမ်ဆိုင်ရာ ခရီးသွားလုပ်ငန်းကို စိတ်ဝင်စားကြသည်။

## ကျန်းမာရေးစောင့်ရှောက်မှု 
မရီဥပိုလ် သည် Donetsk ဒေသ၏တောင်ဘက်တွင်ကြီးမားသောဆေးဘက်ဆိုင်ရာစင်တာတစ်ခုဖြစ်သည်။

အစိုးရဆေးရုံများစာရင်း (2021)။
* မရီဥပိုလ် ဒေသ အထူးကြပ်မတ်ကုသရေးဆေးရုံ
* မရီဥပိုလ် сity ဆေးရုံ အမှတ် 1
* မရီဥပိုလ် сity ဆေးရုံ အမှတ် 4
* မရီဥပိုလ် сity ဆေးရုံ အမှတ် 9

## မြို့ဖုန်းစာအုပ်
ဖုန်းခေါ်ဆိုခ + ၃၈၀ ၆၂၉

* ရဲ - ၁၀၂၊ လူနာတင်ယာဉ် - ၁၀၃၊ ကယ်ဆယ်ရေးဝန်ဆောင်မှု - ၁၀၁
* မီးရထားဘူတာ - 547 267, ကားဂိတ် - (+ 380 97) 077 6600 ၊
* SPARTAK ဟိုတယ် - 331 088, EUROPEAN ဟိုတယ် - 530 373, REIKARTZ ဟိုတယ် - 595 800, POSEIDON ဟိုတယ် - (+ 380 67) 629 3902, MORYAK ဟိုတယ် - (+ 380 96) 143 788
အန်ဂွန်း

**အန်ဂွန်း ဆစ်ပ်တာ ဆမီ** (; , ; ၂၉ ဧပြီ ၁၉၇၄ မွေးဖွား) သည် အင်ဒိုနီးရှားတွင် မွေးဖွားပြီး ပြင်သစ်နိုင်ငံသား ခံယူထားသော အဆိုတော်၊ တေးရေး တစ်ဦး ဖြစ်သည်။ ဂျကာတာမြို့တွင် မွေးဖွားခဲ့ပြီး အသက် ၇ နှစ်အရွယ်မှ စတင်ကာ ဖျော်ဖြေမှုများ စတင်ပြုလုပ်ခဲ့ပြီး နှစ်နှစ်အကြာတွင် အယ်လ်ဘန်တစ်ချပ်ကို အသံသွင်းခဲ့သည်။ အင်ဒိုနီးရှား ထုတ်ဝေသူ အိုင်ရန် အန်တိုနို၏ အကူအညီဖြင့် ၁၉၈၆ ခုနှစ်တွင် ပထမဆုံး ရော့ခ်လွှမ်းမိုးသော ဂီတအယ်လ်ဘန် *Dunia Aku Punya* ကို ထုတ်ဝေခဲ့သည်။ ၁၉၈၉ ခုနှစ်တွင် ထုတ်ဝေခဲ့သော ဆင်ဂယ်သီချင်း *Mimpi* ဖြင့် ကျော်ကြားလာခဲ့ပြီး ယင်းသီချင်းသည် *Rolling Stone* မဂ္ဂဇင်းမှ ရွေးချယ်သော အကျော်ကြားဆုံး အင်ဒိုနီးရှားသီချင်း ၁၅၀ တွင် အပါအဝင် ဖြစ်ခဲ့သည်။ ဆင်ဂယ်သီချင်းများစွာနှင့် အယ်လ်ဘန် သုံးချပ် ထုတ်ဝေခဲ့ပြီးနောက် သူမသည် ၁၉၉၀ ဆယ်စုနှစ်တွင် ထင်ပေါ်ကျော်ကြားခဲ့သော အင်ဒိုနီးရှား ရော့ခ်အဆိုရှင်တစ်ဦး ဖြစ်လာခဲ့သည်။

## ထွက်ရှိပြီးတေးစီးရီးအယ်လ်ဘမ်များ 
* *Dunia Aku Punya* 
* *Anak Putih Abu Abu* 
* *Nocturno* 
* *Anggun C. Sasmi... Lah!!!* 
* *Snow on the Sahara* 
* *Chrysalis* 
* *Luminescence* 
* *Elevation* 
* *Echoes* 
* *Snow on the Sahara|Au nom de la lune* 
* *Chrysalis|Désirs contraires* 
* *Luminescence* 
* *Elevation|Elévation* 
* *Echoes*

## ကိုးကား
ပါသ ကီဖေါ်ရ

**ပါသ ကီဖော်ရ က်ထလာခင်**  (Dewi Sandra Killick ; 3 April, 1980 ဘရာဇီးနိုင်ငံ ) သည် ကနေဒါနိုင်ငံသား ခေတ်ပေါ် pop အင်ဒိုနီးရှားနိုင်ငံ.

### ထွက်ရှိပြီးတေးစီးရီးအယ်လ်ဘမ်များ 
*  Kurasakan (1998)
*  Tak Ingin Lagi (2000)
*  Ku Akui (2004)
*  Star (2007)
*  Wanita (2009)
အိတ္တာဘီယမ်

**အိတ္တာဘီယမ်** (Ytterbium) သည် နူးညံ့ ပျော့ပြောင်း ပုံသွင်းရလွယ်ကူပြီး စိုပြေ တောက်ပသော ငွေရောင်ရှိသည့် ဒြပ်စင်တစ်ခုဖြစ်သည်။ ၎င်းသည် ရှားပါးဒြပ်စင်အုပ်စုဝင် တစ်ခုဖြစ်ပြီး အက်ဆစ်တွင် ပျော်ဝင်နိုင်သည်။ ရေနှင့် နှေးကွေးစွာ ဓာတ်ပြုပါသည်။ လေထဲတွင် အောက်ဆီဂျင် နှင့် အလွယ်တကူ ဓာတ်ပြုပါသည်။ အိတ္တာဘီယမ် ဒြပ်ပေါင်းများမှာ ရှားပါးစွာ တည်ရှိကြသည်။

အစ်တာဗီယမ်သည် အစ်ထရီယမ်အစုတွင် ပါဝင်သော မြေရှားဒြဗ်စင်တစ်ခုဖြစ်၍ ယင်း၏ ဓာတုသင်္ကေတ မှာ ၌ဘ ၊ အက်တမ်အမှတ် ၇ဝ ၊ အက်တမ်အလေးဆမှာ ၁၇၃ ့ဝ၄ အသီးသီးဖြစ်သည်။ ယင်းသည်မြေရှားဒြဗ်စင်အစုများ ထဲတွင်ပင် အရှားဆုံးဒြဗ်စင်ဖြစ်သည့်အလျောက် မြေဆီလွှာ တစ်တန်တွင်မှ သုံးဂရမ်နီးပါးမျှလောက်သာ ပါဝင်သည်။ အစ်တာဗီယမ်ကိုဆွစ်ဇာလန်နိုင်ငံမှ မာရစ်နက်ဆိုသူ ဓာတုဗေဒ ပညာရှင်တစ်ဦးက ခရစ် ၁၈၇၈ ခုနှစ်တွင် ရှာဖွေတွေ့ရှိခဲ့ သည်။ ယင်းကို အဆင့်ဆင့်ပေါင်းခံနည်းနှင့် လျှပ်စစ်ဖြင့် ဓာတ်ခွဲနည်း တို့ဖြင့်ထုတ်ယူရရှိသည်။ အစ်တာဗီယမ်ဒြဗ်စင်နှင့် လူတီစီယမ် မြေရှားဒြဗ်စင်တို့သည် တစ်ခုနှင့်တစ်ခု ဂုဏ်သတ္တိများတွင် အလွန်တူကြသည်။

## အသုံးပြုခြင်း
အိတ္တာဘီယမ် ကို တစ်ခါတစ်ရံ Yt သို့မဟုတ် အခြားသော အဆက် အစပ် ရှိသည့် ဒြပ်စင်များနှင့် ပေါင်းပြီး သံမဏိ ပြုလုပ်ရာတွင် အသုံးပြုပါသည်။ ၎င်း သတ္တုသည် သံမဏိ ၏ ဂုဏ်သတ္တိများကို ပိုမိုကောင်းမွန်စေသည်။ အချို့သော အိတ္တာဘီယမ် သတ္တုစပ်များကို လူတို့၏ သွားများ အစားထိုးပြုပြင်ရာတွင် အသုံးပြုသည်။ အိတ္တာဘီယမ် ၏ Isotope တစ်မျိုးကို X-ray စက်တွင် ဓာတ်ရောင်ခြည်ထုတ်လွှတ်ပေးသော အရင်းအမြစ် အဖြစ် လျှပ်စစ် မရရှိနိုင်သော အခြေအနေမျိုးတွင် အစားထိုး အသုံးပြုသည်။ အခြားသော ရှားပါးဒြပ်စင်များကဲ့သို့ပင် ၎င်း သတ္တုကို ကြွေထည် ဖြင့်ပြုလုပ်သော လျှပ်သို ပစ္စည်များအတွက် သော်လည်းကောင်း အခြားသော လျှပ်စစ် ပစ္စည်းများ အတွက်သော်လည်းကောင်း၊ အသုံးပြုပါသည်။ ၎င်းသတ္တုကို စက်ရုံများတွင် ဓာတ်ကူပစ္စည်း အဖြစ်လည်း အသုံးပြုနိုင်သည်။

## ပတ်ဝန်းကျင်တွင်တွေ့ရှိရမှုအခြေအနေ
အိတ္တာဘီယမ် ကို အခြားသော ရှားပါးဒြပ်စင်များနှင့် ရောပြီး များစွာသော တွင်းထွက် သတ္တုရိုင်းများ ဖြစ်သော Gadolinite, Monazite, and Xenotime တို့တွင် တွေ့ရှိရသည်။ သဘာ၀ အိတ္တာဘီယမ် တွင် Stable Isotopes ခုနှစ်မျိုးပါဝင်သည်။ စီးပွားရေးအရ အိတ္တာဘီယမ် ကို အိတ္တာဘီယမ် ပါဝင်မှု ၀.၀၃ ရာခိုင်နှုန်းရှိသော Monazite သဲမှ အမြဲတမ်းလိုလိုပင် ပြန်လည်ထုတ်ယူ သန့်စင်သည်။ အဓိက သတ္တုတွင်း နေရာများမှာ တရုတ်၊ အမေရိကန်၊ ဘရာဇီး၊ အိန္ဒိယ၊ သီရိလင်္ကာ နှင့် ဩစတြေးလျ တို့ဖြစ်သည်။ ထုတ်လုပ် သန့်စင်ပြီး Yb ပမာဏမှာ တန်ချိန် တစ်သိန်းခန့်ရှိပြီး ကမ္ဘာ့ထုတ်လုပ်မှုနှုန်းမှာ တစ်နှစ်လျှင် တန် ၅၀ ခန့်ရှိသည်။

## ကျန်းမာရေးဆိုင်ရာသက်ရောက်မှုများ
အိတ္တာဘီယမ် သည် ဇီ၀ဗေဒ အခန်းကဏ္ဍ တွင် ပါဝင်မှု မရှိသော်လည်း ခန္ဓာကိုယ် အတွင်းရှိ ဇီ၀ဖြစ်ပျက်မှုများကို လှုံ့ဆော်ပေးနိုင်သည် ဟု သတ်မှတ်ထားကြသည်။ မျက်လုံးနှင့် အရေပြားတို့ကို နာကျင် ကျိန်းစပ်စေပြီး သန္ဓေသားလောင်းကို ပျက်စီးစေနိုင်သည့် Teratogen တစ်ခုလည်းဖြစ်သည်။ အိတ္တာဘီယမ် ဒြပ်ပေါင်းအားလုံးကို ပြင်းထန်သော အဆိပ်ကဲ့သို့ သတ်မှတ်ပြီး လေနှင့် စိုထိုင်းမှုတို့မှ ကာကွယ်ရန် လုံလုံခြုံခြုံ သိုလှောင်ထားရမည် ဖြစ်သည်။

## ပတ်ဝန်းကျင်သို့သက်ရောက်မှုများ
သတ္တု အိတ္တာဘီယမ် အမှုန့်သည် လောင်ကျွမ်း ပေါက်ကွဲပြီး အန္တရာယ် ဖြစ်စေနိုင်သည်။ Yb သည် သစ်ပင်များနှင့် တိရစ္ဆာန်များကို ထိခိုက်မှုမရှိပါ။ ၎င်း၏ဆားများကို ဓာတုဗေဒ စက်ရုံများတွင် အဆိပ်နှင့် ညစ်ညမ်းမှုများကို လျော့ကျစေရန် ဓာတ်ကူပစ္စည်းများ အဖြစ်အသုံးပြုသည်။

## ကိုးကား
စကန္ဒီယမ်

**စကင်ဒီယမ်** (Scandium) သည် ပျော့ပျောင်း၍ တောက်ပသောအရောင်ရှိပြီး ပြောင်းလဲခြင်းရှိသော ဒြပ်စင်ဖြစ်သည်။ ၎င်းဒြပ်စင်ကို စကန်ဒီနာဗီယာမြို့မှရှားပါးသောသတ္တုတွင်းတွင် တွေ့ရှိခဲ့သည်။ ၎င်းသည် လေနှင့်ထိတွေ့သောအခါ အဝါရောင်ဖျော့ဖျော့ (သို့) ပန်းနုရောင်အဖြစ် မြင်တွေ့နိုင်သည်။ သည်လေထဲတွင် အရောင်မှိန်ပြီး လွယ်ကူစွာလည်း မီးလောင်တတ်သည်။ သို့သော် တစ်ကြိမ်သာလျှင် မီးလောင်သည်။ ၎င်းသည် ရေနှင့်ထိတွေ့သည့်အခါ ဟိုင်ဒရိုဂျင် ဓာတ်ငွေ့နှင့် ဓာတ်ပြုပြီး အက်ဆစ် များစွာလည်း ၎င်းထဲတွင် ပျော်ဝင်နိုင်သည်။ သန့်စင်သော စကင်ဒီယမ် ရရှိရန်အတွက် စကင်ဒီယမ် တွိုင်ဖလိုရိုက် ကို ကယ်လစီယမ်သတ္တု အသုံးပြုပြီး ထုတ်လုပ်နိုင်သည်။

## အသုံးပြုခြင်း
စကင်ဒီယမ်သည် ရှားပါးသောသတ္တု တစ်ခုဖြစ်ပြီး ၎င်းကို အိမ်များတွင်တပ်ဆင်အသုံး ပြုသော ကာလာတီဗွီများ၊ တောက်ပသော မီးလုံး၊ မီးချောင်းများ၊ စွမ်းအင်ချွေတာသော မီးချောင်း နှင့် မှန်များ၊ မျက်မှန်များတွင် တွေ့နိုင်သည်။ ဖန်ထည်များကို (polish) ချောမွေ့စေရန်အတွက် ၎င်းကို တွင်ကျယ်စွာ အသုံးပြုနေကြသည်။ အဓိကအားဖြင့် လေယာဉ်ထုတ်လုပ်သော စက်ရုံများ တွင် အလူမီနီယမ်-စကင်ဒီယမ် သတ္တုစပ်ထုထည်အဖြစ် အသုံးပြုနိုင်ပြီး၊အားကစား ပစ္စည်းများ တွင်လည်း အသုံးပြုနိုင်သည်။ (ဥပမာ- စက်ဘီး၊ဆိုင်ကယ်၊ဘေ့စ်ဘော)။ ၎င်းသည် စွမ်းဆောင်မှု မြင့်သောသတ္တုဖြစ်သည်။ ၎င်းရှည်လျားသောအလူမီနီယမ်(alloys)များကို ဂဟေဆက် ရာတွင် လျင်မြန်စွာအခဲဖြစ်မှုကိုလျှော့နည်းစေသည်။

## ပတ်ဝန်းကျင်တွင် တွေ့ရှိရမှုအခြေအနေ
စကင်ဒီယမ် သတ္တုသည် သဘာဝတွင် တွေ့ရှိရန် အလွန်ခက်ခဲသော သတ္တုတစ်မျိုးဖြစ်သည်။ အလွန်နည်းသော ပမာဏသာလျင် သဘာဝတွင်တွေ့နိုင်သည်။ စကန္ဒီယမ်ကို အများအားဖြင့် မတူညီသော သတ္တုရိုင်းနှစ်မျိုးဖြင့် တွေ့မြင်နိုင်သည်။ သော်ဗွီတိုက်(thortveitite)သည် စကင်ဒီယမ်၏ မူလအရင်းအမြစ်ဖြစ်ပြီး၊ ယူရေနီယမ် အပိုင်းအစများနှင့် အဓိက အရင်းအမြစ်အဖြစ်လည်း ထုတ်လုပ်နိုင်သည်။ ကမ္ဘာမှာ တစ်နှစ်လျင် ၅၀ ကီလိုဂရမ်သာ ထုတ်နိုင်သည်။ စကန်ဒီယမ်ဟာ မီးဖိုကြမ်းခင်းတွင် အလွန်ပေါများသည်။ သို့သော် ပျံ့ကျဲနေသည်။ အလွန်နည်းသော တွင်းထွက် သတ္တု ၈၀၀ ကျော်ကိုလည်းတွေနိုင်သည်။ အပင်များကို ဓာတ်ခွဲကြည့်သောအခါ စကင်ဒီယမ် ၃ရာခိုင်နှုန်း ပါဝင်သည်ကိုတွေ့ရှိရပြီး၊ အသီးအရွက်များတွင် 5ppb(တစ်ဘီလီယမ်၏တစ်ပုံ) ပါဝင်ပြီး၊ မြက်ပင်များတွင် 70 ppb ပါဝင်သည်။

## ကျန်းမာရေးဆိုင်ရာ သက်ရောက်မှု
စကင်ဒီယမ်သည် ဇီဝဗေဒ၏ အခန်းကဏ္ဍတွင် မပါဝင်ပါ။ အဆိပ်လည်းမဟုတ်ပါ။ သို့သော် ၎င်း၏ အချို့ဒြပ်ပေါင်းများသည် ကင်ဆာရောဂါကို ဖြစ်ပွားစေနိုင်သည်။ စကန်ဒီယမ် အန္တရာယ်အရှိဆုံးမှာ ၎င်း၏ ဓာတ်ငွေ့များနှင့် စိုစွတ်သော အမှုန်များပါဝင်လာသော လေထုကို ရှူရှိုက်မိခြင်းဖြစ်သည်။ စကန်ဒီယမ်သည် လူများ၏ ခန္ဓာကိုယ်ကို စစ်ဆေးသော အခါတွင် လူ၏အသည်း ကို စမ်းသပ်စစ်ဆေးခြင်းဖြင့် (ဒြပ်သင့်ခံရခြင်း ရှိမရှိ) သိနို်င်သည်။

## ပတ်ဝန်းကျင်သို့ သက်ရောက်မှု
စကင်ဒီယမ်ကို ပတ်ဝန်းကျင်ရှိနေရာမျိုးစုံ၌ စွန့်ပစ်ထားကြသည်။ အဓိကအားဖြင့် လောင်စာထုတ်လုပ်သော စက်ရုံများက အများဆုံး စွန့်ပြစ်ကြသည်။ အကယ်၍ သင်၏ ပတ်ဝန်းကျင်တွင် တွေ့ရှိရလျင် အဝေးသို့သွားရောက်စွန်ပစ်ပါ။ စကန်ဒီယမ်သည် ရေဘုယျ အားဖြင့် ညစ်ပတ်သောအရာများ၊ ရေးဆိုး များတွင်ပါဝင်နေပြီး၊ နောက်ဆုံးတွင် လူများ၊ တိရစ္ဆာန်များတွင်သာ အများဆုံး ဝင်ရောက် ထိခိုက်စေသည်။ ရေတွင် ပါဝင်သော သက်ရောက်မှုများကြောင့် တိရစ္ဆာန်များ၏ ဆဲ(လ်)အလွာ၊ တစ်ရှူး များကို ဆုံးရှုံးစေသည်။ မျိုးပွားမှုများနှင့် အာရုံကြောအဖွဲ့အစည်းများကိုလည်း ထိခိုက်စေနိုင်သည်။

## ကိုးကား
မာသာ ဖတ်ရှု

** မာသာ ဖတ်ရှု ကိုစော** (Agnes Monica Muljoto) ရောက်လာ ရောက် တင်ဘီ Pop ၂၀၀၈ ခုနှစ်တွင် အင်ဒိုနီးရှားနိုင်ငံ.

## ထွက်ရှိပြီးတေးစီးရီးအယ်လ်ဘမ်များ 
*  And the Story Goes
*  Whaddup A'..?!
*  Sacredly Agnezious
*  Si Meong
*  Yess!
*  Bala-Bala
*  Nez
*  Agnes Is My Name
ဟင်္သာတခရိုင်

**ဟင်္သာတခရိုင်**သည် မြန်မာနိုင်ငံအောက်ပိုင်း ဧရာဝတီတိုင်းဒေသကြီး တွင် ပါဝင်သောခရိုင် ၈ ခုအနက် တစ်ခုဖြစ်၍ ဧရာဝတီ မြစ်ဝကျွန်းပေါ်ဒေသ တစ်ခုဖြစ်သည်။ ခရိုင်ရုံးစိုက်ရာမြို့မှာ ဟင်္သာတမြို့ ဖြစ်သည်။ ဟင်္သာတခရိုင်တွင်းရှိ လူဦးရေမှာ ၂၀၁၄ ခုနှစ် သန်းခေါင်စာရင်းအရ ၁,၁၃၆,၆၅၃ ယောက် ဖြစ်သည်။

## မြို့နယ်နှင့်မြို့များ 
ဟင်္သာတခရိုင်တွင်းရှိ မြို့နယ်များနှင့် မြို့များမှာ အောက်ပါအတိုင်းဖြစ်သည်။ 
*ဟင်္သာတမြို့နယ်
**ဟင်္သာတမြို့
*ဇလွန်မြို့နယ်
**ဇလွန်မြို့
*လေးမျက်နှာမြို့နယ်
**လေးမျက်နှာမြို့

၂၀၂၂ခုနှစ် ဧပြီလတွင် မြန်အောင်၊ ကြံခင်း၊ အင်္ဂပူမြို့နယ်များကို ခွဲထုတ်ကာ မြန်အောင်ခရိုင် အဖြစ် ဖွဲ့စည်းခဲ့သည်။
## ကိုးကား
ပုသိမ်ခရိုင်

**ပုသိမ်ခရိုင်** သည် မြန်မာနိုင်ငံအောက်ပိုင်း ဧရာဝတီတိုင်းဒေသကြီး တွင် ပါဝင်သောခရိုင် ၈ ခုအနက် တစ်ခုဖြစ်၍ ဧရာဝတီ မြစ်ဝကျွန်းပေါ်ဒေသ တစ်ခုဖြစ်သည်။ ပုသိမ်ခရိုင်သည် မြောက်ဘက် တွင် ဟင်္သာတခရိုင်၊ အရှေ့ဘက်တွင် မြောင်းမြခရိုင်နှင့် မအူပင်ခရိုင်၊ အနောက်ဘက်တွင် ရခိုင်ပြည်နယ်နှင့် ဘင်္ဂလားပင်လယ်အော်၊ တောင်ဘက်တွင် ကပ္ပလီပင်လယ် တို့ဖြင့် နယ်နိမိတ် ထိစပ်လျက် တည်ရှိ သည်။ ပုသိမ်ခရိုင်၏ အကျယ်အဝန်းမှာ ၄၂၀၈.၄၂ စတုရန်းမိုင် (၁၀,၉၀၀ စတုရန်းကီလိုမီတာ) ရှိပြီး ၂၀၁၄ ခုနှစ် လူဦးရေ စာရင်းအရ ၁,၆၂၇,၅၈၆ ယောက် ရှိသည်။

## မြို့နယ်နှင့် မြို့များ 
ပုသိမ်ခရိုင်တွင်းရှိ မြို့နယ်များနှင့် မြို့များမှာ အောက်ပါအတိုင်း ဖြစ်သည်။
*ပုသိမ်မြို့နယ်
**ပုသိမ်မြို့
**ရွှေသောင်ယံမြို့
**ငွေဆောင်မြို့
**ချောင်းသာမြို့
*ကန်ကြီးထောင့်မြို့နယ်
**ကန်ကြီးထောင့်မြို့
*သာပေါင်းမြို့နယ်
**သာပေါင်းမြို့
*ငပုတောမြို့နယ်
**ငပုတောမြို့
**ငရုတ်ကောင်းမြို့
**ဟိုင်းကြီးကျွန်းမြို့

၂၀၂၂ခုနှစ် ဧပြီလတွင် ကျုံပျော်၊ ရေကြည်၊ ကျောင်းကုန်းမြို့နယ်များကို ခွဲထုတ်ကာ ကျုံပျော်ခရိုင် အဖြစ် ဖွဲ့စည်းခဲ့သည်။

## ရည်ညွှန်းကိုးကား
ကျူလီယမ်

**ကျူလီယမ်** သည် ဒြပ်စင်အလှည့်ကျဇယား၏ အမှတ်စဉ် ၆၉ တွင် ရှိသော ဒြပ်စင်တစ်ခုဖြစ်သည်။ သင်္ကေတအားဖြင့် Tm ဖြစ်ပြီး အင်္ဂလိပ်ဘာသာတွင် Thulium ဟု စာလုံးပေါင်းသည်။ Lanthanide အုပ်စုဝင် ဒြပ်စင်တစ်ခုဖြစ်ပြီး ပြောင်လက်တောက်ပသော ငွေရေင် ရှိသည်။ ဓားဖြင့်လှီးဖြတ်နိုင်သည်။ ၎င်းသည် သတ္တုအဖြစ် လုပ်ဆောင်ရလွယ်ကူပြီး ရှားပါး ဒြပ်စင်များတွင် ပေါများမှု အနည်းဆုံး ဒြပ်စင်များထဲမှ တစ်ခုဖြစ်သည်။ များစွာသော ရှားပါဒြပ်စင်များထက် ဓာတ်တိုးခြင်းဖြစ်ဖို့ ခံနိုင်ရည် ပိုမိုရှိသော်လည်း လေထုထဲတွင် နှေးကွေးစွာ အညှိတက်သည်။ ခြောက်သွေ့သော လေထုထဲတွင် ချေးတက်မှုကို ခံနိုင်ရည်ရှိပြီး ပုံသွင်းရလွယ်ကူသည်။ သဘာဝတွင် ဖြစ်တည်နေသော ကျူလီယမ်းကို တည်ငြိမ်သော အိုက်ဆိုတုပ် Tm169 မှရရှိသည်။
 
## အသုံးပြုခြင်း
စီးပွားရေးနယ်ပယ်တွင် အနည်းငယ်သာ အသုံးပြုကြသည်။ အသုံးဝင်မှုလည်း နည်းပါးသည်။ ဓာတုဗေဒဆိုင်ရာ သုတေသန လုပ်ငန်းများတွင် အသုံးပြုသည်။ လေဆာပြုလုပ်ရာတွင်လည်း သုံးသည်။ တည်ငြိမ်သော Tm169 ကို နျူကလီးယား ဓာတ်ပေါင်းဖိုများတွင် အသုံးပြုပြီးနောက် X-ray ကိရိယာအတွင်း ဓာတ်ရောင်ခြည်ထုတ်သော အရင်းအမြစ်အဖြစ် အသုံးပြုနိုင်သည်။ ၎င်းကို မိုက်ခရိုဝေ့ဖ်သုံးပစ္စည်း ကိရိယာများတွင် ceramic ferrimagnetic oxide of iron အဖြစ် အသုံးပြုသည်။ ကယ်လ်ဆီယမ် ဆာလဖိတ်နှင့် ကျူလီယမ်ကို လူခန္ဓာကိုယ်တွင် ဓာတ်ရောင်ခြည်သင့်မှုကို အလင်းဖြာခြင်းအားဖြင့် တိုင်းတာနိုင်သည်။ များသောအားဖြင့် အဆင့်နိမ့်သော ရောင်ခြည်သင့်မှုတွင်သာ သုံးသည်။

## သဘာဝတွင် တွေ့ရှိမှု အခြေအနေ
ကျူလီယမ်ကို အခြားသော ရှားပါးဒြပ်စင်များနှင့် ရောပြီး ပမာဏ အနည်းငယ်သာ တွေ့ရှိရပြီး သီးသန့်လွတ်လပ်စွာ မတွေ့ရှိရပါ။ အဓိကအားဖြင့် သတ္တုရိုင်းများဖြစ်ကြသော မိုနဇိုက်တွင် ၀.၀၀၀၇ ရာခိုင်နှုန်းနှင့် ဘက်နက်ဆိုင်တွင် ၀.၀၀၈ ရာခိုင်နှုန်း ပါဝင်သည်။ အဓိက သတ္တုတွင်းနေရာများမှာ တရုတ်၊ အမေရိက၊ ဘရာဇီး၊ အိန္ဒိယ၊ သီရိလင်္ကာနှင့် ဩစတြေးလျ တို့ဖြစ်သည်။ ထုတ်လုပ်သန့်စင်ပြီး ပမာဏမှာ တန်ပေါင်း ၁၀၀၀၀၀ ခန့်ရှိပြီး ကျူလီယမ်အောက်ဆိုဒ်အဖြစ် ကမ္ဘာ့ထုတ်လုပ်သန်စင်မှု နှုန်းမှာ တစ်နှစ်လျှင် တန် ၅၀ ခန့်ရှိသည်။ ကျူလီယမ်သည် ပရိုမီသီယမ် ပြီးလျှင် ဒုတိယ အရှားပါးဆုံးဖြစ်သည်။

## ကျန်းမာရေးဆိုင်ရာ သက်ရောက်မှုများ
ပျော်ဝင်နိုင်သော ကျူလီယမ်ဆားများသည် ပမာဏအတော်များပါက အဆိပ်အတောက် အနည်းငယ်ဖြစ်စေပြီး ပျောင်ဝင်နိုင်ခြင်းမရှိသော ဆားများမှာ အဆိပ်အတောက် လုံးဝမဖြစ်စေနိုင်ပါ။ 

## ပတ်ဝန်းကျင်သို့ သက်ရောက်မှုများ
ကျူလီယမ်သည် အပင်များနှင့် သတ္တဝါများကို ပတ်ဝန်းကျင်ဆိုင်ရာ မည်သည့် ထိခိုက်မှုမှမဖြစ်စေပါ။

## ကိုးကား
မာ့ခ်တွိန်း

**မာ့ခ်တွိန်း** (Mark Twain) သည် ကမ္ဘာကျော်အမေရိကန်လူမျိုး ဟာသစာရေးဆရာကြီး ဆယ်မျူယယ်လန်ဟွန်းကလဲမန်း၏ ကလောင်အမည်ဖြစ်၍ ယင်းအမည်ဖြင့်ပင် ထင်ရှားသည်။ ၁၈၃၅ ခုနှစ် နိုဝင်ဘာလ ၃၀ ရက်နေ့တွင် အမေရိကန်ပြည်ထောင်စု မစ်ဆိုရီပြည်နယ် ဖလော်ရီဒါမြို့၌ ဖွားမြင်သည်။ သူ့ကို ဖွားမြင်ပြီး၍ မကြာမီ မာ့ခ်တွိန်းသည် မိဖများပြောင်းရွှေ့နေထိုင်ရာ မစ္စစ္စပီမြစ်ဝှမ်းရှိ ဟန္နီဗောမြို့တွင် ကြီးပြင်းခဲ့ရလေသည်။ ထိုမြို့၌ပင် ရေကြောင်းပြပညာနှင့် စာပေများကို လေ့လာဆည်းပူး၏။ မစ်စစ်စပီမြစ်ရိုးတလျှောက်တွင် ရေကြောင်းပြအဖြစ် အမှုထမ်းနေခိုက်၊ စာပေရေးသားရန် ဗဟုသုတများ ရရှိခဲ့သည်။ နီဗားသတ္တုတွင်းများတွင် အလုပ်လုပ်ကိုင်ခြင်းဖြင့်လည်းကောင်း၊ ကယ်လီဖိုးနီးယားပြည်နယ်တွင် သတင်းထောက်နှင့် စာတည်းအဖြစ်ဖြင့်လည်းကောင်း အသက်မွေးခဲ့လေသည်။ မာ့ခ်တွိန်းသည် ၁၈၆၆ ခုနှစ် ဟာဝိုင်ယီကျွန်းသို့ အလည်သွားရာမှ အပြန်တွင်စာပေများကို စတင်ရေးသားခဲ့သည်။ သူရေးသားသော စာပေတို့မှာ ဟာသနှင့်ယှဉ်သည်။ သူ၏ဟာသမှာ အပြစ်ကင်း၍ ပင်ကိုဉာဏ်မှ ထွက်ပေါ်လာသော ဟာသဖြစ်လေသည်။

၁၈၆၇ ခုနှစ်တွင် ထုတ်ဝေသော “ကာလာဗရတ်မြို့နယ်မှ ဖားပျံကျော်နှင့် အခြားဝတ္ထုတိုများ” ဟူသော ဝတ္ထုတိုစာအုပ်မှာ သူ၏ပထမဦးစွာ ကျော်ကြားလာသော ဟာသစာအုပ်ဖြစ်သည်။ နောင်သောအခါ အီဂျစ်၊ပါလက်စတိုင်းနှင့် မြေထဲပင်လယ်ဒေသများသို့ ခရီးလှည့်ယင်း ရရှိခဲ့သော ဗဟုသုတများကို မူတည်၍ “အဝေးရောက်ရိုးအသူကလေးများ” (၁၈၆၉) ခေါ် ကမ္ဘာကျော်စာအုပ်ကို ရေးသားခဲ့သည်။ 
၁၈၇၀ ပြည့်နှစ်တွင် အော်လီဗီယာလန်ဂျွန်အမည်ရှိ အမျိုးသမီးနှင့် လက်ထပ်ခဲ့ပြီးနောက် နိုင်ငံခြားများတွင် အတန်ကြာ သွားရောက်နေထိုင်ခဲ့၏။ မိမိငယ်စဉ်ကနေထိုင်ခဲ့ရသော မစ်စစ်စပီမြစ်ရိုးရှိ လူငယ်ကလေးများ၏ ဓလေ့ကို သရုပ်ဖော်သောအားဖြင့် “တွမ်ဆောယား၏စွန့်စားခန်း” (၁၈၇၆) ဝတ္ထုနှင့် ယင်း၏နောက်ဆက်တွဲ “ဟပ်ကပ်ဗဲရီဖင်း၏စွန့်စားခန်းများ” (၁၈၈၅) ဝတ္ထုတို့မှာ မာ့ခ်တွိန်း၏ ဟာသဂုဏ် အမြောက်ဆုံး ဝတ္ထုများ ဖြစ်လေသည်။ ထို့ပြင် ဂျုန်းအော့အတ်၏ အဖြစ်အပျက်ကိုမူတည်၍ ရာဇဝင်ဝတ္ထုများအပြင် လူကြိုက်များသော အခြားဝတ္ထုပေါင်း မြောက်မြားစွာကို ရေးသားခဲ့သည်။
၁၉၀၇ ခုနှစ်တွင် ယေးလ်နှင့် မစ်ဇူးရီတက္ကသိုလ်များမှ ဂုဏ်ထူးဆောင် မဟာဝိဇ္ဇာနှင့် ဂုဏ်ထူးဆောင် ဥပဒေပါရဂူဘွဲ့များဖြင့် ချီးမြှင့်ခြင်းခံရပြီးနောက်၊ အင်္ဂလန်ပြည် အောက်စဖို့တက္ကသိုလ်မှ အနုစာပေပါရဂူဘွဲ့ကို ရရှိခဲ့၏။

၁၉၁၀ ပြည့်နှစ် ဧပြီလ ၂၁ ရက်နေ့တွင် အမေရိကန်ပြည်ထောင်စု ကွန်နက်တီကတ်ပြည်နယ် ရက်ဒင်းမြို့၌ ကွယ်လွန်လေသည်။ သူကွယ်လွန်ပြီးမှ ထုတ်ဝေသော “ထူးဆန်းသောဧည့်သည်” (၁၉၁၆) “လူဆိုတာဘာလဲ” (၁၉၁၇) စသောစာအုပ်တို့မှာ ၁၈၉၇ ခုနှစ် နောက်ပိုင်း၌ ရေးသားသော စာအုပ်များဖြစ်၍ အသက်ကြီးရင့်လာသောအခါ အိမ်ထောင်ရေးနှင့်စီးပွားရေးတို့တွင်  အဆင်မပြေမှုများနှင့် ကြုံတွေ့ရသဖြင့် လောကကြီးကို ငြီးငွေ့သော လေသံများ ပါလာသည်။ သို့သော် မာ့ခ်တွိန်းအား ဟာသစာရေးဆရာကြီးအဖြစ်သာ လူအများက အမှတ်တရဂုဏ်ပြုကြလေသည်။
မင်္ဂလာ ၁၂ ခန်း

**မင်္ဂလာ (၁၂) ခန်း**ဟူသည် လောကီမင်္ဂလာသာဖြစ်သည်။ လောကီမင်္ဂလာဆိုသည်မှာ ရှေးအစဉ်အလာအရ ပြုလုပ်လာသည့် လောကီမှုကိစ္စများသာဖြစ်သည်။ သို့ရာတွင် မြန်မာတို့က ယင်းလောကီမှုကိုပင် ဘာသာရေးအသွင်သို့ဆွဲယူကာ ကလေးအတွက် ကုသိုလ်ကောင်းမှု့ပြုသည့်အနေဖြင့် လှူဒါန်းကျွေးမွေးခြင်း ပြုလုပ်လေ့ရှိသည်။ ဤသို့ မိဖများက ကလေးအတွက် ကုသိုလ်ကောင်းမှု့ပြုလျှင် ကလေးလဲ ကုသိုလ်ရသည်ဟု ယုံကြည်ကြသည်။

### ၁။ အာဝါဟမင်္ဂလာ
သူ့သမီးကို မိမိသားအတွက် ဆောင်ယူခြင်း မင်္ဂလာ။

### ၂။ ဝိဝါဟမင်္ဂလာ
မိမိသမီးကို သူ့သားအတွက် သူ့အိမ်သို့ပို့ခြင်း မင်္ဂလာ။

### ၃။ ဝိဇာယနမင်္ဂလာ
သားသမီးဖွားမြင်‌သဖြင့် လူအများကို သိ‌စေအပ်‌‌သော မင်္ဂလာ။

### ၄။ နန္ဒီမုခဒဿနမင်္ဂလာ
က‌လေးအား အဖိုးအဖွား အ‌မေအ‌ဖေတို့ကို ဒါသင့်အဖိုး၊ ဒါ သင့်အဖွား စသည်‌ဖြင့်ပြု‌သော မင်္ဂလာ၊ ဖွားပြီး ၃ ရက်‌ရ‌သောအခါ လုပ်‌ရသည်‌။

### ၅။ ‌ကေသစ္ဆေဒနမင်္ဂလာ
ဆံပင်‌ရိတ်‌‌သောမင်္ဂလာ၊ ဖွားပြီး ၇ ရက်‌ရ‌သောအခါ လုပ်‌ရသည်‌။

### ၆။ ဒေါဠာကရဏမင်္ဂလာ
ပုခက်‌တင်‌မင်္ဂလာ၊ ဖွားပြီး ၂ လအတွင်း လုပ်‌ရသည်‌။

### ၇။ တမ္ဗုလာဟာရမင်္ဂလာ
ကွမ်းခွံ့မင်္ဂလာ၊ ဖွားပြီး ၇၅ ရက်‌ရ‌သောအခါ လုပ်‌ရသည်‌။

### ၈။ ရဝိန္ဒုဒဿနမင်္ဂလာ
‌နေလပြ‌သောမင်္ဂလာ၊ ၃ လသားအရွယ်‌တွင်‌ လုပ်‌ရသည်‌။

### ၉။ နာမကရဏမင်္ဂလာ
နာမည်‌‌ပေးမင်္ဂလာ၊ ဖွားပြီးရက်‌ ၁၀၀ ပြည့်သော‌နေ့၌ လုပ်ရသည်။

### ၁၀။ ဘတ္တာဟာရမင်္ဂလာ
ပထမဆုံးထမင်းခွံ့သောမင်္ဂလာ၊ ၆ လသားအရွယ်တွင် လုပ်ရသည်။

### ၁၁။ ကေသဗန္ဓနမင်္ဂလာ
ဆံထုံးသောမင်္ဂလာ၊ သင့်လျော်သောအခါတွင် လုပ်ရသည်။

### ၁၂။ ကဏ္ဏဝိဇ္ဈနမင်္ဂလာ
နားသမင်္ဂလာ၊ သင့်လျော်သောအခါတွင် လုပ်ရသည်။

### ၁၃။ ပဗ္ဗဇ္ဇမင်္ဂလာ
ရှင်ပြုမင်္ဂလာ၊ သင့်လျော်သောအခါတွင် လုပ်ရသည်။

## မှတ်စု 
သတို့သားဆိုလျှင် နားသမင်္ဂလာ မပါ ၊ သတို့သမီးဆိုလျှင် ရှင်ပြု မင်္ဂလာ မပါ စုစု‌ပေါင်း မင်္ဂလာ ၁၂ ခန်းတည်း ။

## ကိုးကား
အဘိဓမ္မာ (စိတ်ပိုင်း)

အပြစ်ရှိသော စိတ်များကို အကုသိုလ်စိတ်များဟု ခေါ်၏။ 

အကုသိုလ်စိတ် (၁၂) ပါးတွင် လောဘမူစိတ် (၈) ပါး၊ ဒေါသမူစိတ် (၂) ပါး၊ မောဟမူစိတ် (၂) ပါးတို့ ပါဝင်သည်။

လောဘမူစိတ် (၈) ပါး
#သောမနဿသဟဂုတ် ဒိဋ္ဌိဂတသမ္ပယုတ် အသင်္ခါရိကစိတ် ၁ 
#သောမနဿသဟဂုတ် ဒိဋ္ဌိဂတသမ္ပယုတ် သသင်္ခါရိကစိတ် ၁
#သောမနဿသဟဂုတ် ဒိဋ္ဌိဂတဝိပ္ပယုတ်  အသင်္ခါရိကစိတ် ၁ 
# သောမနဿသဟဂုတ် ဒိဋ္ဌိဂတဝိပ္ပယုတ် သသင်္ခါရိကစိတ် ၁
# ဥပေက္ခာသဟဂုတ် ဒိဋ္ဌိဂတသမ္ပယုတ် အသင်္ခါရိကစိတ် ၁
# ဥပေက္ခာသဟဂုတ် ဒိဋ္ဌိဂတသမ္ပယုတ် သသင်္ခါရိကစိတ် ၁ 
# ဥပေက္ခာသဟဂုတ် ဒိဋ္ဌိဂတဝိပ္ပယုတ်  အသင်္ခါရိကစိတ် ၁ 
# ဥပေက္ခာသဟဂုတ် ဒိဋ္ဌိဂတဝိပ္ပယုတ်  သသင်္ခါရိကစိတ် ၁

အဓိပ္ပာယ်
သောမနဿသဟဂုတ် = ဝမ်းမြောက်ရွှင်လန်းခြင်းနှင့်တကွဖြစ်သော
ဥပေက္ခာသဟဂုတ် = ဝမ်းမြောက်ဝမ်းနည်းမဖြစ်ဘဲ
ဒိဋ္ဌိဂတသမ္ပယုတ် = အယူမှားခြင်း ဒိဋ္ဌိယှဉ်လျက် (ကံ - ကံအကျိုးကို မယုံ)
ဒိဋ္ဌိဂတဝိပ္ပယုတ် = အယူမှားခြင်း ဒိဋ္ဌိမယှဉ်ဘဲ (ကံ - ကံအကျိုးကိုယုံ) 
အသင်္ခါရိကစိတ် = တိုက်တွန်းပြုပြင်မှုမပါဘဲ အလိုအလျောက်ဖြစ်သောစိတ် (ထက်မြက်သည့်စိတ်)
သသင်္ခါရိကစိတ် = တိုက်တွန်းပြုပြင်မှုကြောင့် ဖြစ်သောစိတ် (ထိုင်းမှိုင်းသည့်စိတ်)
ကလပ်ကြီးကြိုး

**ကလပ်ကြီးကြိုး (သီတာ)** သီချင်းသည် မြန်မာ့ဂီတ၏ အခြေခံကျဆုံးသော စည်းတစ်ခုဖြစ်သည့် ဝါးလတ်စည်းဖြင့် သီဆိုရသော တေးသီချင်းတစ်ပုဒ်ဖြစ်၍ ဝန်ကြီးပဒေသရာဇာက ရေးဖွဲ့ခဲ့သည်။ ပတ်ဝန်းကျင်၏ တောတောင်ရေမြေ အလှတရာများကို မဟာဂီတအခြေခံသံစဉ်သုံး၍ ရေးဖွဲ့ထားခြင်းဖြစ်သည်။

## ကိုးကား
ကလပ်ငယ်ကြိုး

**ကလပ်ငယ်ကြိုး**သည် ဝန်ကြီးပဒေသရာဇာက ရေးဖွဲ့ခဲ့သော တေးသီချင်း တပုဒ် ဖြစ်ကာ၊ မဟာဂီတ. ဝင် ဖြစ်သည်။ ကလပ်ကြီးကြိုး ဟုလည်း ရှိသည်။

## ကလပ်ငယ်ကြိုး

သာယာသာယာ မြည်လေကြွေး။ သာလိကာငယ်လေကျေး။ ။
ချီခင်စွတ်ကယ်က။ ကျူးတယ်ကျူးတယ်ကို။ သင်တိုင်းဝတ်ကယ်က။ မြူးတဲ့မြူးတယ်ကို။ ။
သံချိုတည့်ဧဧ။ ပယ်တည့် ပယ်ထွေးထွေး။ ။
စာပေးခွန့်ကြ။ ချစ်ရေး ခင်ရေးမျှပါလို့လေး။ ။
အတူစုံစွာ။ စံတည့်စံပျော်ရာ။ ။
ချစ်ခင်လေ ချစ်ခင်လှပါသည်ရှင်။ ချစ်ခင်လေ လွန်မြတ်နိုး။ ဇီတဲ့သာ ဇီဝဇိုး။ ။
ဥချိုး တွံသံ သာပင် သာချည့်လေ။ ။
မ ကို မ ကို ခေါ်သွေး။ မြည်မြည်မြည်ကြလေး။ ။
မယ်ညိုဖြူပြာ။ နီတဲ့နီရွှေဝါ။ ။
ဟင်္သာလေ ပျံကာသွား။ ပိတုံးပိတုံးပျား။ ။
ရေပေါ်မှာ လွှားပါလို့။ ကြာဆံကို စားပါလို့။ ဝဲကာ ပျံလေလေတည့်။ ဝဲကာပျံ။

## ကျေးဇူးတင်ပါသည်
ပြုစုထိန်းသိမ်းပေးထားသော ဂီတဝိသောဓနီ face book group အား ကျေးဇူးအထူးတင်ပါသည်။
https://www.facebook.com/groups/GitaWinThawDaNi/
ဆင်မင်းကြိုး

**ဆင်မင်းကြိုး** သည် ဝန်ကြီး ပဒေသရာဇာ ရေးသားသော မဟာဂီတသီချင်းတစ်ပုဒ် ဖြစ်သည်။

## စာသား
:ဝေဘာဂီရိတောင်နယ်တွင်။ သိကြားနတ်ယာဉ်ဆင်။ ။
:သည်ဆင်ကိုတဲ့ပေးအပ်နှင်း။ သိကြား သိကြားမင်း။ ။
လျှင်စေကာ ထံတော်မှာ ဆက်ရမည်မှန်သာ။ ။
:နီတွေးတွေး။ ရောင်ပြေးပြေး။ ဘက်မဲ့သာပြိုင်တိုင်းဝေး။ ။
:ခြေသည်းလက်သည်းနီတြာ။ နင်းတည့် နင်းခြေရာ။ မြင်ကာ မြင်ကာ မြင်ကာဆင်မျိုး။ ကြောက်ရွံ့ရွံ့စိုး။ ။
:ဝေးဝေး ထွက်ပြေးသွား။ ကျုံးကိုမုန်းလို့လား။ ။
:ဆီးတားဆီးတား။ ဆီးတား ဆီးတားခါ။ ။
:ဆင်ဖြူလာ ။ ဆင်နီလာ။ ဆို ဆို ဆိုကြလေး။ ။
:ဆင်တော်ပြောင်။ ဆင်တော်ပြောင်။ တောင် ပင် တောင်ရှိ။ မျိုးဆဒ္ဒန် လေလေတည့်။ မျိုးဆဒ္ဒန်။

## ကိုးကား
တရုတ် စွမ်းအင် ရင်းနှီးမြှုပ်နှံမှု ကော်ပိုရေးရှင်း

**တရုတ် စွမ်းအင် ရင်းနှီးမြှုပ်နှံမှု ကော်ပိုရေးရှင်း** () သို့မဟုတ် CPI Group သည် တရုတ်ပြည်မကြီးရှိ အကြီးဆုံး နိုင်ငံပိုင် လျှပ်စစ်ဓာတ်အားထုတ်လုပ်ကော်ပိုရေးရှင်း ငါးခုအနက် တစ်ခုဖြစ်သည်။ ၎င်းကို နိုင်ငံတော်ကောင်စီ လက်အောက်ရှိ နိုင်ငံပိုင်ပစ္စည်းကြီးကြပ်ရေးနှင့် စီမံခန့်ခွဲရေးကော်မရှင် (SASAC) က အုပ်ချုပ်ခဲ့သည်။ ၎င်းသည် တရုတ်ပြည်နယ် ၂၇ ခုတွင် ဓာတ်အားပေးစက်ရုံများနှင့် ဓာတ်အားထုတ်လုပ်ခြင်းဆိုင်ရာ ဖွံ့ဖြိုးတိုးတက်ရေး၊ ရင်းနှီးမြှုပ်နှံမှု၊ တည်ဆောက်ရေး၊ လုပ်ငန်းလည်ပတ်ရေးနှင့် စီမံခန့်ခွဲရေးတို့ကို လုပ်ကိုင်ခဲ့သည်။ နိုင်ငံ၏ လျှပ်စစ်ဓာတ်အား ၁၀ ရာခိုင်နှုန်းခန့်ကို ထောက်ပံ့ပေးခဲ့သည်။

၂၀၁၅ ခုနှစ်တွင် ၎င်းသည် နိုင်ငံတော် နျူကလီးယားစွမ်းအင်နည်းပညာ ကော်ပိုရေးရှင်း (State Nuclear Power Technology Corporation) နှင့် ပူးပေါင်းကာ နိုင်ငံတော် စွမ်းအင် ရင်းနှီးမြှုပ်နှံမှု ကော်ပိုရေးရှင်း (State Power Investment Corporation) အဖြစ် ဖွဲ့စည်းခဲ့သည်။

စီပီအိုင်၏ကုမ္ပဏီခွဲတစ်ခုဖြစ်သော စီပီအိုင်ယူနန်ကုမ္ပဏီသည်မြန်မာနိုင်ငံဧရာဝတီမြစ်ဝှမ်းစီမံကိန်းများဟုခေါ်တွင်သော မေခနှင့်မလိခမြစ်များပေါ်တွင်ဆည်နှင့်ရေအားလျှပ်စစ်စက်ရုံစီမံကိန်းများတွင်ရင်းနှီးမြုပ်နှံထားသည်။
သဘာဝ မြေဩဇာ

သဘာဝမြေဩဇာဆိုသည်မှာသက်ရှိသတ္တဝါ နှင့်အပင်တို့၏ရုပ်ကြွင်းများ၊ စွန့်ပစ်ပစ္စည်းများနှင့် ဘေးထွက်ပစ္စည်းများကိုလညး်ကောင်း ယင်းတို့ကို ဆွေးမြေ့စေပြီး ပြုပြင်စီမံ၍ ရရှိသော ပစ္စည်း များကိုလည်းကောင်းဆိုသည်။

## အခြားကြည့်ရန်
မြေဆွေး
ထွေတလာလာ

ဗောဓိသံသာကြိုး

## ရေးသူ
မြောက်ဘက်တိုက်ဝန် (နေမျိုးမဟာကျော်ထင်)

## ထွေတလာလာ
ထွေတလာလာ။ နေမသာသာ။ ချမ်းပင်ချမ်းမြဧ။ ။

မှိုင်းမှိုင်းဝေဝေ။ မိုဃ်းပင်မိုဃ်းကစွေ။ မှိုင်းမှိုင်းဝေဝေ။ တောင်လေသုတ်ဖြူး။ ဆောင်းဦး ဆောင်းဦးဟေမာ။ ကိုယ်ထီးနေရာမှာ။ ။

ရွာလာရွာလာ ရော့ရော့စွေ။ လွမ်းမပြေထွေထူး ထပ်ချည်ငဲ့လေ။ ။

သံသရာကံဟောင်း ကပ်ချည်ငဲ့လေး။ ။

မိုဃ်းရောလေရော။ ချမ်းလို့သေအောင်မော။ ။

မိန်းမော မိန်းမော စိတ်ကယ်တွင်။ ကိုယ်ထီးနေမရွှင်။ ။

ထိပ်တင်လေ လွန်ထွေပြား။ ဟိုမှာသည်မှာသား။ ။

ဟိုအဆောင်သွားပါလို့။ သည်အဆောင်သွားပါလို့။ မင်းမျာ့းထိပ်ခေါင်တင်လေတည့်မှ။ မင်းမျာ့းထိပ်ခေါင်တင်။

## ကျေးဇူးတင်ပါသည်
ပြုစုထိန်းသိမ်းပေးထားသော ဂီတဝိသောဓနီ face book group အား ကျေးဇူးအထူးတင်ပါသည်။
https://www.facebook.com/groups/GitaWinThawDaNi/
၉၆၉ လှုပ်ရှားမှု

**၉၆၉ လှုပ်ရှားမှု** သည် မြန်မာနိုင်ငံတွင်း ဗုဒ္ဓဘာသာနဲ့ အမျိုးသားရေး လှုပ်ရှားမှုတစ်ခု ဖြစ်သည်။ ၉၆၉ ဂဏန်း အမှတ်တံဆိပ်သည် ဗုဒ္ဓ မြတ်စွာဘုရား၏ ဂုဏ်တော် ၉ ပါး၊ ဓမ္မတရားတော်၏ ဂုဏ်တော် ၆ ပါးနှင့် သံဃာတော်တို့၏ ဂုဏ်တော် ၉ ပါးကို ကိုယ်စားပြုသော၊ ဗုဒ္ဓဘာသာဝင်တို့ ယုံကြည်ကိုးကွယ်သည့် ရတနာသုံးပါး ကို ရည်ညွှန်းသည့် သင်္ကေတအမှတ်တံဆိပ် ဖြစ်သည်။ ဤလှုပ်ရှားမှုသည် သာသနာရေးဝန်ကြီးဌာန၏ အရာထမ်းတစ်ဦးဖြစ်သူ ဦးကျော်လွင်က ၁၉၉၀ ဝန်းကျင်တွင် ရေးသားခဲ့သော စာအုပ်မှ အခြေခံခဲ့သည်ဟု Alex Bookbinder က *The Atlantic* မဂ္ဂဇင်းတွင် ဖော်ပြခဲ့သည်။ အရှေ့တောင်အာရှဒေသတွင် မွတ်ဆလင်များသည် "In the Name of Allah, the Compassionate and Merciful" ဟူသော စာသားအား ဂဏန်းသင်္ကေတ ၇၈၆ ဖြင့် ကိုယ်စားပြု ဖော်ပြကြပြီး စီးပွားရေးလုပ်ငန်းများတွင် ထိုဂဏန်းကို ဖော်ပြထားခြင်းဖြင့် မွတ်ဆလင်များ ပိုင်ဆိုင်ကြောင်း ပြသကြသည်။ ၇၊ ၈ နှင့် ၉ ဂဏန်းများ ပေါင်းခြင်းသည် ၂၁ ဖြစ်သဖြင့် ဤသည်ကို ၂၁ ရာစုတွင် မြန်မာနိုင်ငံအပါအဝင် ကမ္ဘာတစ်ဝန်းလုံးအား မွတ်ဆလင်များက သိမ်းပိုက်မည့်ဟု အဓိပ္ပါယ်ရသည်။

## ဦးဝီရသူ 
ဆရာတော် ဦးဝီရသူသည် ဤလှုပ်ရှားမှု၏ ဦးဆောင်သူအဖြစ် သတ်မှတ်ထားကြသည်။ မွတ်ဆလင်များ ပိုင်ဆိုင်သည့် ဈေးဆိုင်များကို သပိတ်မှောက်ခြင်းအား ဦးဝီရသူက အားပေးထောက်ခံခဲ့သည်ဟု ဆိုသည်။ ၂၀၁၂ ရခိုင်ပြည်နယ် ပဋိပက္ခ ကဲ့သို့သော ဖြစ်ရပ်များကြောင့် ဤလှုပ်ရှားမှုသည် ကြားခံဖြစ်ရကြောင်းနှင့် ၉၆၉ သည် အကြမ်းမဖက် လှုပ်ရှားမှု ဖြစ်ကြောင်း ပြောဆိုခဲ့သည်။

၂၀၁၃ ခုနှစ် ဇွန်လ ၂၀ ရက်နေ့ထုတ် *တိုင်းမ်* မဂ္ဂဇင်းမျက်နှာဖုံးတွင် ဦးဝီရသူအား "The Face of Buddhist Terror" ဟု ရည်ညွှန်းဖော်ပြခဲ့သည်။*တိုင်းမ်* ဆောင်းပါးပါ အချက်များအား ဦးဝီရသူက ငြင်းဆိုခဲ့သည်။ ယင်းမကြာမီ ဦးဝီရသူ မျက်နှာဖုံးဆောင်းပါးပါ ၂၀၁၃ ဇွန်လထုတ် *တိုင်းမ်* မဂ္ဂဇင်းအား မြန်မာနိုင်ငံတွင် ပိတ်ပင်ခဲ့သည်။

၂၀၁၄ စက်တင်ဘာလတွင် Bodu Bala Sena အဖွဲ့က "သံဃာ့အစည်းအဝေး" ကို ကိုလံဘိုမြို့တွင် ပြုလုပ်ခဲ့ရာ ဦးဝီရသူ တက်ရောက်ခဲ့ပြီး ၉၆၉ လှုပ်ရှားမှုကြီးအနေဖြင့် Bodu Bala Sena နှင့် ပူးပေါင်းဆောင်ရွက်လိုသည်ဟု ပြောကြားခဲ့သည်။

## ကိုးကား
## ပြင်ပလင့်ခ်များ 
*Official website
*၉၆၉ Song
စံရာတောင်ကျွန်းလုံးသူ့

သာနိုးပျော်ဘွယ်ကြိုး (သာနိုးပျော်ဘွယ် ဘုန်းတော်ဘွဲ့) ၁၈၀၅ခုနှစ်ခန့်

## ရေးသူ
မြဝတီမင်းကြီးဦးစ

## စံရာတောင်ကျွန်းလုံးသူ့
စံရာတောင်ကျွန်းလုံးသူ့။ ဥသျှောင်ကျင်ငယ်လေ။ မင်းမျာ့းထိပ်ခေါင်တင်။ ။

သောင်းမြေပြင်ငယ်လေ။ ထီးဆူဆူကိုလေ။ စိုးလို့ မိုးတော်မူ။ ။

ဘုန်းပန်းငယ်ကြိုင်မွှေး။ မြတ်လေးငယ်တူ။ ကြူပင်ကြူချည့်လေး။ ။

လေးကျွန်းငယ်ယူသိမ်း။ ချမ်းငြိမ်းစကြာ ပိုင်တော်မူချည့်ဘုန်းတော်ရှိန်။။

## ကျေးဇူးတင်ပါသည်
ပြုစုထိန်းသိမ်းပေးထားသော ဂီတဝိသောဓနီ face book group အား ကျေးဇူးအထူးတင်ပါသည်။
https://www.facebook.com/groups/GitaWinThawDaNi/
ရွှေပြည်ကြီးဧရာ

သာနိုးပျော်ဘွယ်ကြိုး (သာနိုးပျော်ဘွယ်မြို့ဘွဲ့)

## ရေးသူ
မြဝတီမင်းကြီး

## ရွှေပြည်ကြီးဧရာ
ရွှေပြည်ကြီးဧရာ။ တည်ထွန်းကျောက်မြို့လေ။

ရွှေပြည်ကြီးဧရာ။ တည်ထွန်းကျောက်မြို့လေး။ ။

သီတာဝန်းရံကာ။ များရေတာ။ ပြင်ကျုံး။ နက်လှ ပြောကျယ်စွာ။

ကြောက်ဘွယ် ကြောက်ဘွယ်သာ။ ။

ငါးပါးမျိုးကြာ။ ငုံအာရေလုံးပြည့်မျှလေ။ ။

ပြည်ကြီးငယ်နံပါး။ တံခါးရှစ်ဆယ်။ သွယ်သွယ်သာ လမ်းမနှင့်လေး။ ။

ရံဝန်း ကာဆီးလုံ။ ပြည့်စုံလက်နက်ပေါင်းငယ်နှင့်။ ကြောက်ငြောင်း ရန်မပြူလေတည့်မှ။ ကြောက်ငြောင်းရန်မပြူ။

## ကျေးဇူးတင်ပါသည်
ပြုစုထိန်းသိမ်းပေးထားသော ဂီတဝိသောဓနီ face book group အား ကျေးဇူးအထူးတင်ပါသည်။
https://www.facebook.com/groups/GitaWinThawDaNi/
ရွှေဘုန်းရွှေဘုန်းတော်လေတည့်မှ

သာနိုးပျော်ဘွယ်ကြိုး

## ရေးသူ
မြဝတီမင်းကြီး

## ရွှေဘုန်းရွှေဘုန်းတော်လေတည့်မှ
ရွှေဘုန်းရွှေဘုန်းတော်လေတည့်မှ။ လွန်ကဲစည်ထွန်းပေါ်။ ။

သက်တော်ရာကျော် လျှမ်းမျှမျှ။ ရွှေနန်းမှာ စံကာသာ။ ရှည်ပင်သာ ရှည်ကြောင်း ပပလေး။ ။

တောင်ဇမ္ဗူကျွန်းပတ်ကုံး။ ထီးတရာမင်း ညွတ်ရုံး။ ကြုံးသစ္စာခံလေတည့်မှ။ ကျိုးညွတ်ခါနွှံ။ ။

နိုင်ငံကြေညာ လင်း အပွင့်ပွင့်။ သာယာစည်ပင် ပွားအဆင့်ဆင့်။ သံသရာ ဝဲ-ခနောင်း။ နောင်မသွေဘဲ ကူးကြောင်း။ ရုံးပေါင်းညွတ်ပျောင်း။ ထပ်လောင်းကျွန်တထွေ။ ။

ရှည်ရှည်တိုင်း။ ကြာကြာတိုင်း။ ငြိမ်းလေလေ။ ဧလေလေ။ သွေမည်ဘဲမို့။ နိဗ်ဗာန်ရွှေပြည်ပွဲကိုလှ။

နွှဲ စံ ပျော်လေလေတည့်။ နွှဲစံပျော်။

## ကျေးဇူးတင်ပါသည်
ပြုစုထိန်းသိမ်းပေးထားသော ဂီတဝိသောဓနီ face book group အား ကျေးဇူးအထူးတင်ပါသည်။
https://www.facebook.com/groups/GitaWinThawDaNi/
သီတာသီတာ ဧရာကြီး

နဒီမော်ပြင်ကြိုး

## သီတာသီတာ ဧရာကြီး
သီတာသီတာ ဧရာကြီး။ မျှော်တဲ့သာ မျှော်ရာမနီး။ ။

မြစ်ကြီးမြစ်ကြီးအဏ္ဏဝါ။ ဝဲတဲ့ ဝဲဩဃာ။ ။

သဲငွေသောင်ယံမှာ။ ဘွယ်ရာတောင်း။ ရှာရန်နွဲ့နွဲ့နောင်း။ ။

ရုံးပေါင်း ရုံးပေါင်း စုံတခွင်။ မလပ်ဘယ်ညာဖြိုးပါလို့။ မိုးလုံး မိုးလုံး အပြည့်ဆင်။ ။

စီးသွင်သွင် နဒီခြား။ ရေဆိုင်ပေါက်သို့အလား။ ။

ခြားနားသီခေါင်။ ရည်မှောင်လေ ပါတ်လည်။ နတ်စည်တံမြွာကျူး။ ။

မြူးလာပဇ္ဇုန်။ လေဟုန်လေသွေးခါ။ ရွှေရင်တုန်လို့ဧ။ ။

လေရူးဆော်လာ ပင်လယ်ဝေ။ လှိုင်းထပါလို့လေး။ ။

ထက်ခွင်ဒေဝ အမ္ဗုန်သာ။ ရိုက်ငြောင်းပဉ္စင်္ဂါ။ ။

ယမုန်နာ ဟိုဘက်ကမ်း။ ဘယ်မှာ ရှိလိမ့်မှန်း။ ။

ရော်ကာ ရော်ကာ ရမ်းပါလို့။ ဖြေမရွှင်ပမ်းသည်နှင့် ရစ်သန်းပတ်လည်ကာ ငယ်လေတည့်။ ရစ်သန်းပတ်လည်ကာ။

## ကျေးဇူးတင်ပါသည်
ပြုစုထိန်းသိမ်းပေးထားသော ဂီတဝိသောဓနီ face book group အား ကျေးဇူးအထူးတင်ပါသည်။
https://www.facebook.com/groups/GitaWinThawDaNi/
ထောင်ရောင်နေ

ဘုန်းတော်ဘွဲ့

## ထောင်ရောင်နေ
ထောင်ရောင်နေ။ မှောင်မှောင်ချွေ။ အမရ ရွှေဘုံမြေ။ ။

ရဝေ ရဝေ ရဝေနန်းမ။ ဘုန်းတော်ရောင် ထွန်းပ ပါလို့လေး။ ။

သက ငယ်မဉ္ဇူ။ မွှေးတည့်မွှေးလှိုင်ကြူ။ ။

ဇမ္ဗူခွန်ယူ။ ဝှန်ဆူဖြန့်မိုး။ အုံးပင်အုံးခြိမ့် စိုးပါလို့လေး။ ။

သာမျိုးသာမျိုးခြံ့ရံ။ တောင်တည့်တောင်တမန်။ ။

ဆဒ္ဒန် ဆဒ္ဒန် ဆဒ္ဒန် ကြာတော။ ရေကြည် ဇောင်းကလောငယ်နှင့်လေး။ ။

အံ့ဩ ကုန်နိုင်ဘွယ်လေး တည့်မှ။ ကန်ကြီးအောင်ပင်လယ်။ ။

ရှုဘွယ်နက်ကျယ်။ ရှုဘွယ်သာခင်း။ နန္ဒာ မြအဆင်းငယ်နှင့်။ ။

မြစ်မင်းဧရာရုံလေတည့်မှ။ ပျော်ခင်းသည်မှာဆုံ။ ။

သောင်းလုံးလုံ့ ကြေးမုံ။ ရွှေဘုံအောင်ခန်း။ သော်တာတက်သစ်ဆန်းသည်သို့။ မင်းခမ်းရွေညီလာလေတည့်မှ။ မင်းခန်းရွေညီလာ။

## ကျေးဇူးတင်ပါသည်
ပြုစုထိန်းသိမ်းပေးထားသော ဂီတဝိသောဓနီ face book group အား ကျေးဇူးအထူးတင်ပါသည်။
https://www.facebook.com/groups/GitaWinThawDaNi/
ပုစင်းတောင်သံကြိုး

**ပုစဉ်းတောင်သံကြိုး** (ယခင်ရေးထုံး **ပုစင်းတောင်သံကြိုး**) သည် ဝန်ကြီး ပဒေသရာဇာ ရေးသော ကြိုးသီချင်းတပုဒ်ဖြစ်သည်။ ယခုအခါ ကြိုးသီချင်းကိုလည်းကောင်း၊ စည်းဝါးကိုလည်းကောင်း စတင်လေ့လာသူများအား သင်ကြားပေးလေ့ရှိသော သီချင်းတည်း။ ဂီတအခြေခံ ကြိုး ၁၃ ပုဒ်တွင် အစဆုံးအပုဒ် ဖြစ်သည်။

## သီချင်းကိုယ်
ထံတျာတေရှင်။ ထံတျာတေရှင်။ ဒျန့်ဒျန့်။ ထံတျာတေရှင်။ ။

ဒလုဒလု။ ထုံဒျန့်ဒျန့်။ တောပင်တောလုံး နှံ့ပါလို့လေး။ ။

ထက်စငယ်ကောင်းကင်။ မိုးတည့်မိုးတိမ်ပြင်။ ။

စံရွှင်စံရွှင် ပျော်ပါး။ ရွေဘော်တစု များငယ်နှင့်လေး။ ။

သည်မိုဃ်း သည်မိုဃ်းဒေဝါ။  မိုဃ်းတည့်မိုဃ်းဒေဝါ။

အုံ့ကာလေ တဖွဲဖွဲ။ ရွာလေ တသဲသဲ။

တံတျာတေရှင်၊ တံတျာတေရှင်၊ ဒျန့် ဒျန့်။ တံတျာတေရှင်။ ဒလု ဒလု၊ ထုံ ဒျန့် ဒျန့် တျော တေ တံတျာတေဒျန့် တျော တေ တျာ။
အမုန်းစကားပြောခြင်း

thumb|အမုန်းစကားဆန့်ကျင်ရေး လှုပ်ရှားမှု၏ ဆောင်ပုဒ်ဖြင့် ပိုလန်နိုင်ငံရှိ SIM ကတ်သည် "စကားများ ပါဝါရှိ၊ ပညာရှိရှိသုံးပါ"
အမုန်းတရား ပြောခြင်းသည် ဥပဒေနှင့် မညီညွတ်ဘဲ လူတစ်ဦး သို့မဟုတ် လူတစ်စုအပေါ် ခွဲခြားဆက်ဆံ၍ လူဆိုးဇာတ်သွင်းခြင်း ဖြစ်သည်။ 
ဥပဒေအရ အမုန်းတရားပြောခြင်းသည် စကားဖြင့်ဖြစ်စေ၊ ကိုယ်အမူအယာအရ ဖြစ်စေ၊ စာအရေးအသားဖြင့်ဖြစ်စေ၊ ပုံပြသခြင်းဖြင့်ဖြစ်စေ အဖွဲအစည်း သို့မဟုတ် လူတစ်ဦးကို ဥပဒေပြင်ပမှ တိုက်ခိုက်ခြင်းဖြစ်သည်။

အမုန်းတရားမျာကို ဖော်ပြသော အင်တာနက် စာစုကို အမုန်းတရား အင်တာနက် စာစုဟု ခေါ်ဆို၍ များသောအားဖြင့် စကားပြောစာစုများ ဖိုရမ်၊ လိုအပ်သလို တဖက်သတ်ရေးသားထားသော သတင်းအချက်အလက်များကို သာ တင်ပြထားတတ်သည်။

## ဥပမာ 
မြန်မာနိုင်ငံတွင် ပြန်ကြားရေး ဝန်ကြီးဌာနမှနေ၍ ဒေါ်အောင်ဆန်းစုကြည် မကောင်းကြောင်းကို အပါတ်စဉ် ထုတ်ဝေခြင်းသည် ဥပမာ တစ်ခုဖြစ်သည်။
ဘုံဆောင်မြင့်

ဘောင်လားကြိုး

## ရေးသူ
မြဝတီမင်းကြီး ဦးစ

## ဘုံဆောင်မြင့်
ဘုံဆောင်မြင့်။ စိန်ကြောင်ဖလ်ရှိန်လေ။ ညီးလို့လင်းလင်း။ ။

ကြွားကြွား မိုးဖျား။ သီခေါင်လေ ရီမှောင်လေ ဝေးရရှင်းရှင်း။ ။

ကိုးမျက်မြွာငယ်လေ။ စိုးစကြာငယ်လေ။ လောကလောင်းမင်း။ ။

ဘုန်းတေဇာငယ်လေ။ နှုန်းနေဖြာတယ်လေ။ ထွန်းပဝင်းဝင်း။ ။

ရေနန်းဗိမာန်ငယ်လေ။ ထူးလှ ကောင်းခြင်း။ ။

ရွှန်းရွှန်းလန်းလို့။ လျှပ်ပန်း လျှပ်ပန်း။ ထွေးပင်သာ ထွေးလှသောင်းတွင်း။ ။

သီဟာရွှေဗွေခင်းမှာတဲ့။ ရွေတဲ့ရွေညီလာ။ ။

ယာဉ်ဧရာ။ ကြယ်ရံကာ။ သော်တာတွားသို့လေ။ ။

ပြာချေမှောင်။ ခွါသွေရှောင်။ ရွှေဘောင်လားကွန့်လေး။ ။

ယာဉ်ဧရာ။ ကြယ်ရံကာ။ သော်တာတွားသို့လေ။ ။

ပြာချေမှောင်။ ခွါသွေရှောင်။ ရွှေဘောင်လားကွန့်။ များ လှေ ရံလေလေတည့်။ များလှေရံ။

## ကျေးဇူးတင်ပါသည်
ပြုစုထိန်းသိမ်းပေးထားသော ဂီတဝိသောဓနီ face book group အား ကျေးဇူးအထူးတင်ပါသည်။
https://www.facebook.com/groups/GitaWinThawDaNi/